மனைவியைக் கொலை செய்த முன்னாள் இராணுவ வீரர்; மரண தண்டனையை எதிர்நோக்கியுள்ளார்

கங்கார், அக்டோபர் 11 – மனைவியைக் கத்தியால் குத்தி கொலை செய்த, முன்னாள் இராணுவ வீரர் ஒருவருக்கு எதிராக, இன்று கங்கார் மாஜிஸ்திரேட் நீதிமன்றத்தில் கொலைக் குற்றச்சாட்டு சுமத்தப்பட்டது.

38 வயது இந்தேரா ஜைலான் முஹமட் சானி, எனும் அந்நபர் தமக்கு எதிரான குற்றச்சாட்டு வாசிக்கப்பட்ட போது, அது புரிவதை குறிக்கும் வகையில் தலையசைத்தான்.

செப்டம்பர் 29-ஆம் தேதி, இரவு மணி பத்துக்கும், 30-ஆம் தேதி, அதிகாலை மணி 6.45-க்கும் இடைப்பட்ட நேரத்தில், அரவ், ஜாலான் பாடாங் நியூவிலுள்ள, வீடொன்றில் அவன் அக்குற்றத்தை புரிந்ததாக நீதிமன்றத்தில் தெரிவிக்கப்பட்டது.

குற்றம் நிரூபிக்கப்பட்டால், சாகும் வரை தூக்கு தண்டனை விதிக்கப்படலாம்.

இவ்விழக்கு விசாரணை, நவம்பர் மாதம் 17-ஆம் தேதி செவிமடுக்கப்படும்.

முன்னதாக, பொறாமையால் வாய் சண்டை முற்றி, வீட்டின் வரவேற்பு அறையில் தாதியான தனது மனைவியைக் கத்தியால் குத்தி கொன்ற அவ்வாடவன், பின்னர் சடலத்தை படுக்கை அறையில், போர்வைக் கொண்டு போர்த்தி வைத்து விட்டு, இரு பிள்ளைகளையும் பராமரிப்பாளர் இல்லத்தில் கொண்டு விட்டு விட்டு, நேரடியாக போலீஸ் நிலையத்திற்குச் சென்று சரணடைந்தது குறிப்பிடத்தக்கது.

 Tags
Bekas tentera

berdepan

bunuh

didakwa

hukuman gantung

isteri


பெல்கிரேட்    வகுப்பறையில்    மாணவர்   துப்பாக்கிச் சூடு   ஆசிரியர் உட்பட  ஒன்பது பேர்   மரணம்

பெல்கிரேட், மே 3 – பெல்கிரேட் பள்ளியிலுள்ள வகுப்பறையில் இன்று காலை 14 வயது மாணவன் நடத்திய துப்பாக்கிச் சூட்டில் வகுப்பு ஆசிரியர் உட்பட 9 பேர் மாண்டனர். அந்த சம்பவத்தில் பாதுகாலர் ஒருவர் கொல்லப்பட்டதோடு மேலும் ஐந்து மாணவர்கள் காயம் அடைந்தனர். அநத மாணவன் முதலில் தனது வகுப்பு ஆசிரியரை சுட்ட பின்னர் பிறகு கண்மூடித்தனமாக மற்றவர்களை நோக்கி சுட்டதாக அந்த சம்பவத்தின்போது உயிர் தப்பிய மாணவி ஒருவர் தெரிவித்தார்.

 Tags
Belgrade classroom

Boy Shoot dead

nine people in


நிலவில் தரையிறங்கும் SLIM லேண்டரை ; விண்ணில் பாய்ச்சியது ஜப்பான்

தோக்கியோ, செப்டம்பர் 7 – ஜப்பானின் தேசிய விண்வெளி ஆய்வு நிறுவனமான JAXA, நிலவில் தரையிறங்கும் ஆற்றல் கொண்ட SLIM லேண்டரை சுமந்துச் செல்லும் விண்கலனை இன்று அதிகாலை விண்ணில் பாய்ச்சியது.

H-IIA எனும் அந்த விண்கலம், முதலில் கடந்த மாதம் பாய்ச்ச திட்டமிடப்பட்டிருந்தது.

எனினும், மோசமான வானிலை காரணமாக மும்முறை ஒத்தி வைக்கப்பட்ட அந்த திட்டம், தற்போது வெற்றிகரமாக மேற்கொள்ளப்பட்டுள்ளது.

உள்நாட்டு நேரப்படி, இன்று அதிகாலை, ஜப்பானின் தென் பகுதியிலுள்ள, தனேகாஷிமா விண்வெளி ஆய்வு மையத்திலிருந்து, அந்த விண்கலன் தனது பயணத்தை தொடங்கியதாக, ஜப்பான் விண்வெளி ஆய்வு நிறுவனமான JAXA கூறியுள்ளது.

அடுத்தாண்டு தொடக்கத்தில், SLIM லேண்டர் நிலவில் தரையிறங்கும் என எதிர்பார்க்கப்படுகிறது.

 Tags
carrying moon lander SLIM

japan

launches rocket

three delays


சபரிமலை ஐயப்பன்  ஆலயத்தில் இதுவரை  இல்லாத அளவுக்கு ரூபாய் 320 கோடி வசூல்

திருவனந்தபுரம் , ஜன 19 -சபரி மலை ஐயப்பன் கோயிலில் தினமும் ஒரு லட்சத்திற்கும் மேற்பட்ட பக்தர்கள் வருகை புரிந்ததால் இதுவரை இல்லாத அளவுக்கு உண்டியல் வசூல் உச்சம் தொடும் என எதிர்பார்க்கப்படுகிறது. ஜனவரி 14ஆம்தேதிவரை சபரிமலை ஆலயத்தின் வருமானம் 320 கோடி ரூபாயாக உயர்ந்துள்ளது என ஆலய வாரியத்தின் தலைவர் கே. ஆனந்தகோபன் தெரிவித்தார்.

அதோடு உண்டியலில் போடப்பட்ட நாணயங்களை எண்ணுவதும் ஆலய ஊழியர்களுக்கு சவாலாக இருப்பதாகவும் கூறப்பட்டது. சபரிமலை ஐயப்பன் கோயிலில் கொரோனா கட்டுப்பாடுகள் முழுமையாக தளர்த்தப்பட்டதால் இந்த ஆண்டு லட்சக்கணக்கான பக்தர்கள் ஐயப்பனை தரிசிக்க வந்தனர், நடை திறந்த நாள் முதல் கோயிலின் காணிக்கை வசூல் இதற்கு முந்தைய ஆண்டுகளைவிட அதிகமாக இருந்ததாக அறிவிக்கப்பட்டது. அடுத்த சில நாட்களில் வசூல் தொகையின் முழு விவரங்கள் வெளியிடப்படும் என்றும் கூறப்பட்டது.

 Tags
records

Sabarimala

₹320cr in revenue


அரச அமைப்புக்கு  சிறுமைத்தனத்தை ஏற்படுத்தியதன் தொடர்பில்  டுவிட்டர்  பயனாளரை  போலீசார்  கைது செய்தனர்

கோலாலம்பூர், மே 26- டுவிட்டர் பதிவுகளின் மூலம் அரச அமைப்புக்கு சிறுமைத்தனம் மற்றும் இன துவேசத்தை ஏற்படுத்த முயன்றதன் தொடர்பில் சந்தேகப் பேர்வழி ஒருவனை போலீசார் கைது செய்தனர். சிரம்பான் போலீசார் அநத நபரை கைது செய்திருப்பதாக கூட்டரசு போலீஸ் செயலாளர் Noorsiah Saadudin தெரிவித்ததார். 1948 ஆம் ஆண்டின் நிந்தனை சட்டத்தின் 4ஆவது உட்பிரிவு 1 இன் கீழ் மற்றும் 1998ஆம் ஆண்டு தொடர்பு பல்லூடக சட்டத்தை தவறாக பயன்படுத்துவதன் தொடர்பில் போலீஸ் விசாரணையை தொடங்கியுள்ளதாக அவர் கூறினார். நேற்று முதல் மூன்று நாட்களுக்கு அந்த நபர் தடுத்துவைக்கப்பட்டுள்ளதாக Noorsiah கூறினார்.

 Tags
Cops arrest

creating

discord

for allegedly

insulting royalty

Racial

Twitter user


இசைக்கருவிகள் ஒழுக்கக்கேடானவையா? ; எரியூட்டியது தாலிபான்

காபூல், ஜூலை 31 – 2021-ஆம் ஆண்டு ஆட்சிக் கவிழ்ப்புக்கு பின்னர், அவர்களின் இஸ்லாமிய கண்ணோட்டத்தை பிரதிபலிக்கும் சட்டங்களையும், விதிமுறைகளையும் தாலிபான்கள் தொடர்ந்து அமல்படுத்தி வருகின்றனர்.

அவ்வகையில், கடந்த வாரம் பறிமுதல் செய்யப்பட்ட இசைக்கருவிகளை, ஆப்கானிஸ்தான் அமைச்சு அலுவலகத்தை சேர்ந்தவர்கள் தீயிட்டு கொளுத்தினர்.

“இசைக்கருவிகள் ஒழுக்கக்கேடானவை. இசையை ஊக்குவிப்பது ஊழலை ஊக்குவிப்பதற்கு சமம். குறிப்பாக, அதனை பயன்படுத்தும் இளைஞர்கள் வழிதவறி செல்லும் சாத்தியம் அதிகம் உள்ளது” என அந்நாட்டு பொதுநல ஊக்குவிப்பு, ஒழுங்கீன செயல் கட்டுப்பாட்டு அமைச்சின் அதிகாரி ஒருவர் கூறியுள்ளார்.

அதன் அடிப்படையில், பல்லாயிரக்கணக்கான டாலர் மதிப்பிலான இசைக்கருவிகள் கடந்த சனிக்கிழமை, தீயிட்டு கொளுத்தப்பட்டது.

அந்த இசைக்கருவிகளில் பெரும்பாலானவை, திருமண மண்டபங்களில் இருந்து பறிமுதல் செய்யப்பட்டவை ஆகும்.

ஆப்கானிஸ்தானில், தாலிபான்கள் ஆட்சியை கைப்பற்றியதில் இருந்து, பெண்களும், யுவதிகளும் அதிகம் பாதிக்கப்பட்டவர்களாக திகழ்கின்றனர்.

அவர்கள் படிக்கவும், வேலை செய்யவும், வெளி நடவடிக்கைகளில் ஈடுபடவும் பல்வேறு தடைகள் அமல்படுத்தப்பட்டுள்ளது.

கடந்த வாரம், நாடு முழுவதும் செயல்பட்டு வந்த, ஆயிரக்கணக்கான அழகு நிலையங்கள் மூடப்பட்டதும் அதிலடங்கும்.

 Tags
rosak akhlak

Taliban bakar alat muzik


கார் கவிழ்ந்தது ஓட்டுனருக்கு  கால் உடைந்தது

புக்கிட் செந்தோசா, ஜூன் 12 – வடக்கு – தெற்கு நெடுஞ்சாலையில் 410.8 ஆவது கிலோமீட்டரில் நிகழ்ந்த விபத்தில் Toyota Avanza வாகனம் கவிழ்ந்ததில் அதன் ஓட்டுனர் வலது கால் மற்றும் இடது தோள் பட்டையில் முறிவுக்கு உள்ளானார். காயம் அடைந்த முகமட் அஸிசுல் அஸ்மி அப்துல் ரஷிட் சிகிச்சைக்காக சிலிம் ரீவர் மருத்துவமனைக்கு அனுப்பி வைக்கப்பட்டார்.

அந்த Toyota Avanza கார் கவிழ்ந்து சுற்றிய பின் 45 வயதுடைய ஆடவர் ஓட்டிச் சென்ற Toyota Hilux நான்கு சக்கர வாகனத்தில் மோதியது. இந்த விபத்தை தொடர்ந்து Toyotga Avanza வை ஓட்டியவர் தனது இருக்கையில் சிக்கிக்கொண்டார். விபத்து நிகழ்ந்த இடத்திற்கு விரைந்த தீயணைப்புப் படை வீரர்கள் அவரை மீட்டு ஆம்புலன்ஸ் மூலம் மருத்துவமனைக்கு அனுப்பிவைத்தாக சிலாங்கூர் தீயணைப்பு மற்றும் மீட்புப் பிரிவின் நடவடிக்கைக்கான துணை இயக்குனர் Mohamadul Ehsan Mohd zain தெரிவித்தார்.

 Tags
and dislocated shoulder in the car crash

broken leg

Man left with


சுங்கை சிப்புட் தொகுதியில்  ம.இ.கா ஸ்ரீ தாமன் கிளை ஏற்பாட்டில்  தந்தையர் தினம் கொண்டாட்டம்

சுங்கை சிப்புட், ஜூன் 21 – சுங்கை சிப்புட் தொகுதியிலுள்ள ம.இ.கா

ஸ்ரீ தாமான் கிளையின் மகளிர் பிரிவின் ஏற்பாட்டில் அண்மையில் தந்தையர் தின விழா மிகவும் சிறப்பாக கொண்டாடப்பட்டது.

சுங்கை சிப்புட் தொகுதியின் ம.இ.கா ஸ்ரீ தாமான் கிளையின் மகளிர் பிரிவின் ஏற்பாட்டில் அதன் தலைவி குமாரி கே.எஸ் செண்பகவள்ளி முயற்சியில் மூன்றாவது ஆண்டாக இந்த நிகழ்வு ஏற்பாடு செய்யப்பட்டது.

இந்நிகழ்ச்சியில் பல ஆண்டுகளாக பொதுசேவையிலும் , ஆலயத் திருப்பணிககளிலும் தங்களை ஈடுபடுத்திக் கொணடுள்க்ள செல்வராஜு, முனியாண்டி, செல்லதுரை, முனியாண்டி ஆகிய நால்வருக்கும் “தந்தையர் திலகம்” என்ற விருது வழங்கி கௌரவிக்கப்பட்டது.

அணிச்சல் வெட்டி கொண்டாடப்பட்ட இந்த நிகழ்வில் நடத்தப்பட்ட கேளிக்கை மற்றும் பல்வேறு விளையாட்டு அங்கங்களிலும் தந்தையர்கள மிகவும் ஆர்வத்தோடு கலந்துக் கொண்டனர்.

மகளிரின் தொடர் நடவடிக்கைகளுக்கும், இது போன்ற நிகழ்ச்சிகளுக்கும் தொடர்ந்து முழு ஆதரவையும், ஒத்துழைப்பையும் நல்குவோம் என ம.இ.கா ஸ்ரீ தாமான் கிளையின் தலைவர். சின்னராஜு தமதுரையில் தெரிவித்தார்.

இந்த நிகழ்ச்சி சிறாப்பாக நடைபெறுவதற்கு ஒத்துழைப்பு வழங்கிய அனைத்து தரப்பினருக்கும் அவர் தமது நன்றியையும் தெரிவித்துக் கொண்டார்.

 Tags
Father's day celeberations

organise by MIC Sri Taman Branch


பூனை கூண்டிற்கு மேல் மலைப்பாம்பை வைத்த நடிகர் ஆரோன் அஜீசின் செயல் ; பெரும் கண்டனத்திற்கு இலக்காகியுள்ளது

சமீபத்தில் பூனை கூண்டின் மேல் பெரிய மலைப்பாம்பை வைத்து, சிங்கப்பூர் நடிகர் டத்தோ ஆரோன் அஜீசின் செயல், நெட்டிசன்களை சினமடையச் செய்துள்ளது.

அச்சம்பவம் தொடர்பில் ஆரோன் அஜிஸ் பதிவிட்ட நேரலை காட்சி, சமூக ஊடகங்களில் வைரலாகியுள்ள வேளை ; மலேசிய விலங்குகள் சங்கத்தின் கண்டனத்தையும் அது பெற்றுள்ளது.

பாம்பு பூனையை வேட்டையாடி, இரையாக்கிக் கொள்வது வழக்கமாகும். கூண்டின் மேல் மலைப்பாம்பை வைத்த ஆரோனின் செயல், பூனைக்கு மிகுந்த அச்சத்தை ஏற்படுத்தி இருக்கும். அதனால், அந்த பூனை அதீத மன அழுத்தத்திற்கும், அதிர்ச்சிக்கும் இலக்காகி இருக்குமென இன்ஸ்டாகிராம் சமூக ஊடகத்தில் பதிவிடப்பட்டுள்ளது.

ஆரோனின் அந்த செயலுக்கு இணையத்தளவாசிகள் தொடர்ந்து கண்டனம் தெரிவித்து வரும் வேளை ; விலங்குகளிடம் மனிதாபிமானத்துடன் நடந்து கொள்ளுங்கள் எனவும் கூறியுள்ளனர்.

எனினும், பூனை கூண்டின் மேல் தாம் அந்த மலைப்பாம்பை வைத்ததாக கூறப்படுவதை மறுத்துள்ள ஆரோன், சம்பந்தப்பட்ட பாம்பின் உரிமையாளர் தான் அதனை அங்கு வைத்ததாக கூறியுள்ளார்.

 Tags
Actor Aaron

Aziz slammed

for putting

of cat cage

on top

python


தொழிற்சங்க சட்டத்  திருத்தம்; வேலையிடத்தில்  சுமூகமற்ற சூழலை உருவாக்கும் – CAMU

புத்ராஜெயா, மார்ச் 21 – 1959 – ஆண்டு தொழிற்சங்க சட்ட மசோதாவில் செய்யப்படும் திருத்தம் , வேலையிடத்தில் ஒற்றுமை இல்லாத ஒரு சூழலை ஏற்படுத்துமென, CAMU எனப்படும் பல்வேறு தொழிற்சங்கங்களின் அமைப்பை எதிர்க்கும் அமைப்பு கூறியுள்ளது.

அந்த சட்டத்தில், ஒரே வேலையிடத்தில், தொழில் துறையில் அல்லது வர்த்தகத்தில் ஒன்றுக்கும் மேற்பட்ட தொழிற்சங்கம் உருவாக அனுமதி அளிக்கும் வகையில் திருத்தம் செய்ய பரிந்துரைக்கப்பட்டுள்ளது .

அந்த பரிந்துரை , வேலையிடத்தில் உற்பத்தியாற்றலைப் பாதிப்பதோடு, பொருளாதார வளர்ச்சிக்கும் விளைவை ஏற்படுதுமென CAMU அமைப்பின் தலைவர் Rudy Rusly தெரிவித்தார்.

அதையடுத்து, அந்த சட்டத் திருத்தத்தைக் கண்டித்து , பிரதமர் துறையிடம் கண்டன அறிக்கையை வழங்கியிருப்பதாக அவர் கூறினார்.

 Tags
Act Bill

creates

harmony

The Trade Union

workplace


1MDB  வழக்கிலிருந்து  நீதிபதியை    விலகச் செய்யும்  முயற்சியில்  நஜீப் ஈடுபட்டுள்ளார்

கோலாலம்பூர், ஆக 14 – தற்போது நடைபெற்றுவரும் 1 MDB வழக்கிலிருந்து விசாரணை நீதிபதி Collin Lawrence Sequerah விலகிக்கொள்ள வேண்டும் என்ற முயற்சியில் முன்னாள் பிரதமர் டத்தோஸ்ரீ நஜீப் துன் ரசாக் ஈடுபட்டுள்ளார். இது தொடர்பாக நஜீப் தொடுத்துள்ள வழக்கு மனு மீதான விசாரணையை கோலாலம்பூர் உயர்நீதிமன்றம் வியாழக்கிழமை செவிமடுக்கும். . Sequerah வும் 1 MDB பின் முன்னாள் வழக்கறிஞர் Loo Ai Swan னும் ஒரு வழக்கறிஞர் நிறுவனத்தில் பங்குதாரர்களான இருந்துள்ளனர் என கடந்த மாதம் தெரியவந்ததைத் தொடர்ந்து Sequerah வை 1 MDB வழக்கின் விசாரணைக்கு தலைமையேற்பதிலிருந்து விலகச் செய்யும் முயற்சியில் நஜீப் ஈடுபட்டுள்ளார். Jasmin Loo எனப்படும் Loo பிரபல நிதி மோசடியாளர் Low Taed Jho வுடன் நண்பராகவும் இருந்து வந்தார்

 Tags
1MDB case

Najib wants judge rescused from


கிம் கிம் ஆற்றில் மீண்டும்  தூய்மைக்கேடு பொதுமக்கள்  அச்சம்

ஜொகூர் பாரு, ஆக 25 – ஜொகூர் பாருவில் Jalan Pekeliling கில் தொழிற்சாலை ஒன்றில் Styrene ரசாயனம் கசிவு ஏற்பட்டதைத் தொடர்ந்து அதற்கு பொறுப்பானவர்களுக்கு எதிராக கட்டாய நடவடிக்கை எடுக்கப்பட வேண்டும் என பாசீர் கூடாங் வட்டாரத்தை சேர்ந்த பொதுமக்கள் கோரிக்கை விடுத்துள்ளனர். இதனால் Sungai Kim kim மில் மீண்டும் சுற்றுப்புற தூய்மைக் கேடு ஏற்படலாம் என சிறார்கள், மூத்த குடிமக்கள் உட்பட ஆயிரக்கணக்கான சுற்று வட்டார மக்கள் தங்களது அச்சத்தை வெளியிட்டனர். கடந்த 2019 ஆம்ஆண்டு Sungai Kim Kim மில் ஏற்பட்ட சுற்றுப்புற தூய்மைக்கேடு பாதிப்பை அவ்ளவு எளிதில் மறந்துவிட முடியாது என அங்குள்ள மக்களில் பலர் தெரிவித்தனர். எனவே இத்தகைய சம்பவங்கள் மீண்டும் ஏற்டாமல் இருப்பதற்கு கடுமையான நடவடிக்கை எடுக்க வேண்டும் என அவர்கள் வலியுறுத்தினர்.

 Tags
berulang

pencemaran Sungai Kim Kim

Penduduk bimbang


வெள்ள  நிலைமை  சீரடைந்து  வருகிறது

கோலாலம்பூர், ஜன 31 – சபாவில் மற்றொரு மாவட்டம் வெள்ள பாதிப்புக்கு உள்ளாகியிருக்கும் வேளையில் பகாங் மற்றும் ஜோகூரில் வெள்ள நிலைமை சீரடைந்துள்ளது. சபாவிலுள்ள 8 துயர் துடைப்பு நிலையங்களில் தற்போது 522 குடும்பங்களைச் சேர்ந்த 1,376 பேர் தங்கியுள்ளனர். பகாங்கில் ரொம்பின் மாவட்டத்தில் வெள்ள நிலைமை சீரடைந்துள்ளதோடு எட்டு குடும்பங்களைச் சேர்ந்த 27 பேர் மட்டுமே துயர் துடைப்பு நிலையத்தில் தங்கியுள்ளனர். அதே போன்று ஜோகூரிலும் துயர் துடைப்பு நிலையங்களில் தங்கியுள்ளவர்களின் எண்ணிகையும் தற்போது 2,113 பேராக குறைந்துள்ளது. ஜோகூரில் Batu Pahat., Mersing, Kota Tinggi மற்றும் Segamat ஆகிய மாவட்டங்களில் இன்னமும் 22 நிவாரண மையங்கள் மட்டுமே செயல்பட்டு வருகின்றன.


கடினமான பொருட்களை  வீசி கார்களின் கண்ணாடிகளை உடைத்த சம்பவம் ; நான்கு இளைஞர்கள் கைது

பேராக், கிரிக், ஜாலான் குவாலா கங்சார் – கிரிக் – பெங்காலான் உலு சாலையில் பயணித்த கார்களை நோக்கி கடினமான பொருட்களை வீசி கண்ணாடிகளை உடைத்ததாக நம்பப்படும், பதின்ம வயது இளைஞர்கள் நால்வர் கைது செய்யப்பட்டனர்.

அந்நால்வரும், 15 வயதுக்கும் 17 வயதுக்கும் இடைப்பட்டவர்கள் என, கிரிக் மாவட்ட போலீஸ் துணைத் தலைவர் டெபுடி சுப்ரிடெண்டன் முஹமட் ரஹிமி ஜைனோல் தெரிவித்தார்.

மோட்டார் சைக்கிளில் செல்லும் போது, எதிரில் வரும் கார்கள் மீது அவர்கள் கடினமான பொருட்களை வீசி வந்தது தெரிய வந்துள்ளது.

நேற்று அதிகாலை மணி 4.50 வாக்கில், அவ்வழியே வந்த போது பாதிக்கப்பட்ட வாகனமோட்டி ஒருவர் செய்த புகாரை தொடர்ந்து அந்நால்வரும் கைது செய்யப்பட்டனர்.

அதே போல, சம்பந்தப்பட்ட சாலையை பயன்படுத்திய போது, பாதிக்கப்பட்ட இதர மூன்று வாகனமோட்டிகளிடமிருந்து புகார்கள் பெறப்பட்டுள்ளதையும்

முஹமட் ரஹிமி உறுதிப்படுத்தினார்.

 Tags
4 teenagers

arrested

at cars

objects

throwing


நெகிரி செம்பிலானில்  8 தொகுதிகளில்  கடும் போட்டி

சிரம்பான் , ஆக 4 – நெகிரி செம்பிலானில் சட்டமன்ற தேர்தலுக்கான பிரச்சாரம் பாதிக்கட்டத்தை அடைந்துள்ள வேளையில் மொத்தமுள்ள 36 தொகுதிகளில் எட்டு இடங்களில் பக்காத்தான் ஹராப்பானுக்கும் பெரிக்காத்தான் நேசனல் கூட்டணிக்குமிடையே கடுமையான போட்டி ஏற்பட்டுள்ளதாக கூறப்படுகிறது. Ampangan , Paroi. Lenggeng , Labu, Pilah, Klawang, Gemas, Bagan Pinang ஆகிய 8 தொகுதிகளை கைப்பற்றுவதில் கடும் பலப்பரிட்சை ஏற்பட்டுள்ளது. இந்த தொகுதிகளின் முடிவு எப்படி வேண்டுமானாலும் மாறலாம். அடுத்த வாரம் நடைபெறும் பிரச்சாரத்தின்போது அந்த எட்டு தொகுதிகளின் வாக்காளர்களை கவர்வதற்கு பக்காத்தான் ஹராப்பான் ,பெரிக்காத்தான் நேசனல் தீவிர முயற்சியில் ஈடுபடக்கூடும் Ampangan , Paroi , Lenggeng. klawang மற்றும் Bagan Pinang ஆகிய தொகுதிகளின் முடிவு நெகிரி செம்பிலானில் அடுத்த ஆட்சியை நிர்ணயிப்பதில் முககிய பங்கை ஆற்றும் என அரசியல் பார்வையாளர்கள் தெரிவித்தனர்.

பாரோய் மறறும் அம்பாங்கானில் நடப்பு சட்டமன்ற உறுப்பினர்கள் நிறுத்தப்படவில்லை. லெங்கெங் தொகுதி ஏற்கனேவே அமனா வெற்றி பெற்ற தொகுதியாகும் அந்த தொகுதி தற்போது அம்னோவுக்கு ஒப்படைக்கப்பட்டுள்ளது . மலாய்க்காரர்களின் வாக்குகள் பிரிந்தாலும் அவை பக்காத்தான் மற்றும் தேசிய முன்னணிக்குத்தான் செல்லவிருக்கின்றன. Bagan Pinang மற்றும் Gemas சில் அதிகமான ராணுவ வீர்கள் இருக்கின்றனர். வழக்கமாக ராணுவ வீரர்களின் வாக்குகள் அரசாங்கத்திற்கு கிடைக்கும் . அதுவும் தற்காப்பு அமைச்சராக இருக்கும் முகமட் ஹசானுக்கு ராணுவ வீரர்களின் ஆதரவு மேலும் அதிகமாக இருக்கும் எனன அவர்கள் ஆதரவாக இருப்பார்கள் என நம்பப்படுகிறது.

 Tags
in eight Negri seats

Tough fights


விபத்துக்குள்ளான காரில் சிக்கி தாய்லாந்து ஆடவர் மரணம்

பஹாங், ஜன 20 – குவந்தானில், விபத்துக்குள்ளான காரில் சிக்கி தாய்லாந்து நாட்டு ஆடவர் ஒருவர் உயிரிழந்தார்.

நள்ளிரவு மணி 12 வாக்கில், Mitsubishi Xpander ரக நான்கு சக்கரம் வாகனத்தையும், புரோடுவா வீவா ரக காரையும் உட்படுத்திய அவ்விபத்து நிகழ்ந்தது.

சம்பவ இடத்திற்கு விரைந்த, குவாந்தான் தீயணைப்பு மீட்பு படை உறுப்பினர்கள், காரில் சிக்கியிருந்த ஆடவரை மீட்டனர். எனும் அவர் உயிரிழந்து விட்டதை பின்னர் மருத்துவ அதிகாரிகள் உறுதிப்படுத்தினர். நான்கு சக்கர வாகனம் ஓட்டுனர் உயிர் தப்பினார்.

 Tags
died stuck

man

thailand


தேர்தல்  காலம்  மற்றவர்களுக்கு அவதூறு ஏற்படுத்துவற்கு லைசென்ஸ் அல்ல  -சிலாங்கூர் சுல்தான்  நினைவுறுத்து

கோலாலம்பூர், ஜூலை 22 – தேர்தல் காலம் என்பது மற்றவர்களுக்கு அவதூறு ஏற்படுத்துவதற்கு அனுமதி வழங்கப்பட்ட லைசென்ஸ் அல்ல என மேன்மை தங்கிய சிலாங்கூர் சுல்தான் Sharafuddin Idris நினைவுறுத்தியுள்ளார். தேர்தலில் போட்டியிடும் சாத்தியமான அனைத்து வேட்பாளர்கள் மற்றும அவர்களது ஆதரவாளர்கள் அடுத்த மாதம் நடைபெறும் தேர்தலின்போது பிரச்சாரக் காலத்தில் மற்றவர்களை அவதூறுப்படுத்துவதற்கும் குறைகூறுவதற்கும் ,புண்படுத்துவதற்கும் அனுமதிக்கப்பட்ட காலம் அல்ல என்தை உணர்ந்துகொள்ள வேண்டும் என சுல்தான் Sharuddin Idris கேட்டுக்கொண்டார்.

இத்தகைய பாவச் செயலை செய்பவர்கள் தண்டிக்கப்படுவார்கள் என்பதால் அதனை சாதாரணமாக எடுத்துக்கொள்ளக்கூடாது என்பதை இறைவன் வலியுறுத்தியிருப்பதையும் சுல்தான் கூறியிருப்பதாக சிலாங்கூர் அரச அலுவலகம் வெளியிட்ட அறிக்கையில் தெரிவித்துள்ளது.

தேர்தல் காலங்களில் இறைவன் மீது பயம் எதுவுமின்றி மற்றவர்களுக்கு அவதூறு ஏற்படுத்துவதும், புண்படுத்துவதும் ,முதுகில் குத்தும் கலாச்சாரம் அதகரிகரித்து வருவதை தாம் கண்டுள்ளதால் இதனை தவிர்க்க வேண்டும். அதோடு இனம், சமயம் மற்றும் ஆட்சியாளர்கள் தொடர்பான விவகாரங்களை எழுப்புவது மற்றும் அது குறித்து தேர்தல் பிரச்சாரங்களில் விவாதிக்கும் போக்கையும் நிறுத்திக்கொள்ள வேண்டும் என Sultan Sharafudin idris கேட்டுக்கொண்டார், இன மற்றும் சமய நல்லிணக்கத்திற்கு பாதிப்பு ஏற்படுவதை தவிர்ப்பதற்கு அனைத்து தரப்பும் இந்த விவகாரத்தில் கூடுதல கவனம் செலுத்த வேண்டும் என்றும் சுல்தான் நினைவுறுத்தினார்.

 Tags
Election period not licence

Selangor Sultan

to defame others


அமைச்சரவை மாற்றம் குறித்து விவாதம் எதுவும் நடைபெறவில்லை – பாமி பாட்ஷில்

புத்ரா ஜெயா, செப் 27 – இன்று நடைபெற்ற அமைச்சரவைக் கூட்டத்தில் அமைச்சரவை மாற்றம் குறித்து எந்தவொரு கலந்துரையாடலும் நடைபெறவிலலையென கூட்டரசு அரசாங்கத்தின் பேச்சாளர் பாஹ்மி பாட்சில் தெரிவித்திருக்கிறார். இன்றைய அமைச்சரவைக் கூட்டத்தில் இது குறித்து எதுவும் விவாதிக்கப்படவில்லையென தொடர்பு மற்றும் இலக்கவியல் அமைச்சருமான பாஹ்மி பாட்சில் தமது அமைச்சில் நடைபெற்ற செய்தியாளர் கூட்டத்தில் தெரிவித்தார். 5 அமைச்சுகளின் அரசு ஊழியர்களின் தலைவர்கள் நேற்று புதிய பதவிகளுக்கு மாற்றலானதைத் தொடர்ந்து அமைச்சரவை மாற்றம் குறித்த சாத்தியமான ஆருடங்கள் நேற்று வெளியாகின.

 Tags
by cabinet

Reshuffle not discussed

Says minister


பன்றி சளிக்காய்ச்சல் ; பினாங்கில் 1,500 பன்றிகள் அழிப்பு

ஜோர்ஜ்டவுன், ஜன 10 – பினாங்கு மாநிலத்தில் பரவியிருக்கும் ஆப்பிரிக்க பன்றி காய்ச்சலை கட்டுப்படுத்தும் முயற்சியாக , அம்மாநிலத்தில் இதுவரை 1,500-கும் மேற்பட்ட பன்றிகள் அழிக்கப்பட்டிருக்கின்றன.

அம்மாநிலத்தில் உள்ள பன்றி பண்ணையில் வளர்க்கப்பட்ட பன்றிகள் அனைத்தும் அழிக்கப்பட்டதை அடுத்து , நேற்று வரையில் புதிதாக பன்றி காய்ச்சல் சம்பவங்கள் எதுவும் பதிவாகவில்லை என பினாங்கு மாநில அரசாங்க செயலாளர் Datuk Mohd Sayuthi Bakar தெரிவித்தார்.

இவ்வேளையில், முன்னெச்சரிக்கையாக 2,500 பன்றிகள் வளர்க்கப்படும் அம்மாநிலத்தில் உள்ள மற்றொரு பண்ணையில் கண்காணிப்பு மேற்கொள்ளப்பட்டிருப்பதாக அவர் கூறினார்.

 Tags
1500

cull

flu

penang

pigs

swine


ஓநாய் உருவத்தில் வாழும் ஜப்பான் மனிதர் – ஆச்சரியப்படும் வலைத்தளவாசிகள்

ஜப்பான், ஆகஸ்ட் 1 – ஜப்பானை சேர்ந்த ஒருவர், லட்சக்கணக்கில் பணம் செலவு செய்து ‘ஓநாய்’ உருவத்திற்கு மாறியது ஆச்சரியத்தை ஏற்படுத்தியுள்ளது.

பொறியாளரான அந்த இளைஞர், சிறுவயதில் இருந்து கண்ட கனவை நனவாக்க 3 மில்லியன் யென் அதாவது ஒரு லட்சத்து 9 ஆயிரம்

ரிங்கிட்டை செலவு செய்திருக்கிறார்.

ஆடை வடிவமைப்பாளர் ஒருவரை அணுகிய பின்னர் 50 நாட்கள் கடின உழைப்பின் மூலம் இந்த ஓநாய் ஆடை வடிவமைக்கப்பட்டிருக்கிறது.

“வெறும் ஆடைதானே.. வேண்டும் என்றால் மனித உருவத்திற்கு மாறிக்கொள்வார்” என்று நீங்கள் நினைக்கலாம்.

ஆனால் தற்போது வரை ஓநாய் உருவத்திலேயே அன்றாட வாழ்க்கையை நடத்தி வருகிறாராம் அந்த இளைஞர்.

ஓநாய் போன்று மாறினாலும் இயற்கையை ஏமாற்ற முடியாது என்று ஒருபுறமும், கனவை நிறைவேற்ற எந்த எல்லைக்கும் சென்றதற்கு பாராட்டுக்கள் என்று மற்றொரு புறமும், சமூக வலைதளங்களில் ஓநாய் மனிதரின் செயலுக்கு பலரும் கருத்து தெரிவித்து வருகின்றனர்.

 Tags
- by transforming himself

A man in Japan

into a wolf

is living his childhood dream


காணாமல்போன மலையேறி  முகமட்  ஹவாரியை தேடும் நடவடிக்கை  நிறுத்தம்

புத்ரா ஜெயா, ஜூன் 16 – எவரெஸ்ட் மலையை ஏறிவிட்டு கீழே இறங்கியபோது காணாமல்போன மலையேறி Mohammad Hawari Hashim மை தேடும் நடவடிக்கை அதிகாரப்பூர்வமாக நிறுத்தப்பட்டது. 33 வயதுடைய அந்த மலையேறியை தேடும் நடவடிக்கை அடுத்த ஆண்டு எவரெஸ்ட் மலையேறும் காலத்தில் மீண்டும் தொடங்கப்படும் என மலேசிய எவரெஸ்ட் மலையேறும் குழுவின் தலைவரான Azim Afif Ishak தெரிவித்தார். எனினும் சம்பந்தப்பட்ட தரப்பினரிடம் இது குறித்து முன்கூட்டியே விவாதிக்கப்படும் என என அவர் கூறினார். இப்போதைக்கு

Mohammad Hawari யின் நிலை காணாமல்போனவராக மட்டுமே இருக்கும்.

அவரது உடல் இன்னும் கண்டுப்பிடிக்கப்படவில்லை என்பதால் அவர் தொடர்ந்து காணாமல்போனவர்களின் பட்டியலில் இடம்பெற்றிருப்பார் என Azim Afif Ishak கூறினார். இப்போதைய நிலையில் எவரெஸ் மலைப் பகுதியில் சீதோஷ்ண நிலை பாதுகாப்பற்றதாக இருப்பது குறித்தும் நேப்பாள அதிகாரிகளுடன் விவாதிக்கப்பட்டதகாவும் அவர் கூறினார். மே மாதம் 19ஆம் தேதி முதல் Mohammad Hawari தேடும் நடவடிக்கை மேற்கொண்ட போதிலும் அவரை கண்டுப்பிடிப்பதற்கான எந்தவொரு அறிகுறியும் தென்படவில்லை என்றும் அவர் தெரிவித்தார்.

 Tags
Hawari ditamatkan

Operasi

sambung tahun depan

SAR Muhammad


பகாங்கில்  15 சட்டமன்ற  உறுப்பினர்கள்  தேசிய முன்னணிக்கு விசுவாசமாக  உள்ளனர் -மந்திரிபெசார்  வான் ரோஸடி

பெந்தோங், அக் 5 – பகாங்கில் தேசிய முன்னணியின் அனைத்து 15 சட்டமன்ற உறுப்பினர்களும் தமது தலைமையிலான மாநில அரசாங்கத்திற்கு முழு ஆதரவையும் விசுவாசத்தையும் தெரிவித்துள்ளதாக அம்மாநில மந்திரிபுசார் டத்தோஸ்ரீ Wan Rosdy Wan Ismil தெரிவித்தார். அவர்கள் அனைவரும் மாநில அரசாங்கத்திற்கான ஆதரவையும் கடப்பாட்டையும் வெளிப்படுத்தியிருப்பதாக அவர் கூறினார். Pelangai சட்டமன்ற இடைத் தேர்தலில் பெரிக்காத்தான் நேசனல் வெற்றி பெற்றால் அந்த கூட்டணியில் தேசிய முன்னணி சட்டமன்ற உறுப்பினர்கள் இணையும் சாத்தியம் இருப்பதாக அந்த கூட்டணியின் தலைவர் முஹிடின் யாசின் கூறியிருப்பது குறித்து Wan Rosdy கருத்துரைத்தார். பகாங்கில் எதிர்க்கட்சியினர் தேவையில்லாமல் பொய்யான தகவலை பரப்பிவருவதால் இதனை நம்பவேண்டாம் என அவர் மக்களை கேட்டுக்கொண்டார்

 Tags
All BN assemblymen will not jump ship

Pelangai by-election

says Pahang MB


தஞ்சோங் காராங்கில் போலிசிடமிருந்து தப்பிய வீவா கார் பள்ளத்தில் விழுந்தது; இரு ஆடவர் கைது

தஞ்சோங் காராங்; அக் 5 – தஞ்சோங் காராங்கில் போலிஸ் சாலை தடுப்பிலிருந்து தப்பியோட நினைத்த இரு ஆடவர்கள் ஓட்டிச் சென்ற வீவா ரக கார் பள்ளத்தில் வீழ்ந்தது. அதிலிருந்தவர்களை போலிசார் கைது செய்தனர்.

இன்று காலை 9.30 மணியளவில் போடப்பட்ட சாலை தடுப்பில் வீவா கார் ஒன்றை நிறுத்தியுள்ளனர் போலிசார். ஆனால் யாரும் எதிர்பார்க்காத சமயத்தில் திடிரென அந்தக் கார் தப்பிச் சென்றது. அந்தக் காரை போலிசார் துரத்திச் சென்றபோது, கட்டுபாட்டை இழந்த அக்கார் பள்ளத்தில் வீழ்ந்தது.

சோதனையில், அவர்கள் ஏறக்குறைய 2 கிராம் போதைப்பொருள் வைத்திருந்து கண்டுபிடிக்கப்பட்டது.

கைது செய்யப்பட்ட 31, 37 வயதான அவ்விருவருக்கும் 12 மற்றும் 14 பழைய குற்றச்சாட்டுகள் இருப்பதும் தெரியவந்துள்ளது.

கைது செய்த சமயம் அவர்கள் போதைப் பொருள உட்கொண்டிருந்ததும் கண்டறியப்பட்டுள்ளது.

 Tags
Gagal lari dari polis

Viva masuk dalam parit


கனரக வாகனங்கள்   ஜன 20, 21, 24, 25  ஆகிய தேதிகளில் நெடுஞ்சாலைகளைப் பயன்படுத்த தடை

கோலாலம்பூர், ஜன 14 – பொருட்களை ஏற்றிச் செல்லும் கனரக வாகனங்கள் சீனப் பெருநாளை முன்னிட்டு, ஜனவரி 20, 21 -ஆம் தேதிகளிலும், ஜனவரி 24, 25 -ஆம் தேதிகளிலும் நெடுஞ்சாலைகளைப் பயன்படுத்த தடை விதிக்கப்பட்டுள்ளது.

அன்றைய தேதிகளில் , சொந்த ஊருக்கு திரும்பும் மக்களால் , சாலை போக்குவரத்து நெரிசலாகும் என்பதால் அந்த தடை விதிக்கப்பட்டிருப்பதாக போக்குவரத்து அமைச்சு தெரிவித்தது .

அந்த தடையுடன், பெருநாள் காலத்தில் விபத்துகளைத் தவிர்க்க வேக வரம்பு குறைப்புக்கான உத்தரவும் அமலுக்கு வருமென அவ்வமைச்சு குறிப்பிட்டது.

 Tags
Goods vehicles

prohibited

Road


ரவுப்  Simpang Kallang   உணவருந்தும்  பகுதியில்   6 வயது சிறுவனை கைவிட்டுச் சென்ற பெற்றோர்

ரவுப், மே 17 – ரவுப்பில் Medan Selera Simpang Kallang உணவருந்தும் பகுதியில் நேற்று தனது பெற்றோரை கைவிட்டுச் சென்றதைத் தொடர்ந்து ஆறு வயது சிறுவன் பெரும் கவலைக்கும் அச்சத்திற்கும் உள்ளானான். சுமார் நான்கு மணி ரேம் கைவிடப்பட்ட நிலையில் இருந்த அந்த சிறுவனை ரவுப் போலீஸ் நிலைய போலீசார் அவனை போலீஸ் நிலையத்திற்கு அழைத்துச் சென்று அங்கு அவனை பாதுகாப்புடன் வைத்திருந்து பின்னர் அவனது தந்தையிடம் ஒப்படைத்தனர். ஒரு விருந்தில் கலந்துகொண்ட பின் அச்சிறுவனின் குடும்பத்தினர் மற்றும் உறவினர்களுடன் கிளந்தானுக்கு சென்று கொண்டிருந்தபோது ரவுப் உணவருந்தும் பகுதியில் காரை நிறுத்திய பின்னர் இச்சம்பவம் நிகழ்ந்தது.

அவர்கள் பயணம் செய்த கார் ரவுப்பில் பழுதடைந்ததால் காருக்கான உபரிப் பாகத்தை வாங்குவதற்காக அந்த சிறுவனின் தந்தை மற்றொரு காரில் கோலாலம்பூருக்கு சென்றுள்ளார். காலை 11 மணியளவில் அந்த சிறுவன் கழிவறைக்கு சென்றுபோது அவனது தாயார் தனது சகோதரர்கள் மற்றும் உறவினருடன் மற்றொரு காரில் ஏறி கிளந்தான் Jeli க்கு சென்று விட்டனர். . ரவாங் சென்றடைந்த பின்னர்தான் தனது மகனை காரில் விட்டுவிட்டு வந்ததை அவனது தந்தை உணர்ந்து தனது து மனைவியிடம் தொடர்பு கொண்ட பின்னர் போலீசின் உதவியை நாடியுள்ளார்.

 Tags
are left behind

in the food court

Six-year-old children


மலேசிய மாஸ்டர்ஸ்   பேட்மிண்டன் போட்டியில்     சிறந்த விளையாட்டை    பியர்லி டான் – எம் .தீனா    வெளிப்படுத்தினர்  – பயிற்சியாளர்    பெருமிதம்

கோலாலம்பூர், மே 29 – மலேசியா மாஸ்டர்ஸ் பேட்மிண்டன் போட்டியில் மகளிர் இரட்டையர் பிரிவின் இறுதியாட்டத்தில் தென் கொரியவின் உலகின் 6ஆம் நிலை ஆட்டக்காரர்களான Baek Ha na – Lee So hee ஜோடியிடம்

20-22, 21-8. 17-21 என்ற புள்ளிக் கணக்கில் தோல்வி கண்ட போதிலும் மலேசியாவின் Pearly Tan – M. Thina கடைசிவரை சிறந்த விளையாட்டை வெளிப்படுத்தியது குறித்து தேசிய பேட்மிண்டன் குழுவின் பயிற்சியாளர் Hoon Thein How பெருமிதம் அடைவதாக தெரிவித்தார். இரண்டாவது சுற்று முதல் நேற்று நடைபெற்ற இறுதியாட்டம்வரை அவர்கள் தொடர்ந்து மொத்தம் 5 மணி நேரம் 54 நிமிடங்கள் விளையாடியுள்ளனர். ஒவ்வொரு ஆட்டத்திலும் ஒரு மணி நேரம் 51 நிமிடத்திற்கும் மேலாக விளையாடியதால் அவர்கள் அதிகமாக களைத்து விட்டனர் என்பதை Hoon சுட்டிக்காட்டினார். காலிறுதியாட்டத்தில் ஜப்பானின் Rena Miyara -Ayako Sakuramoto வை 21-18. 8-21, 21-19 என்ற புள்ளிக் கணக்கில் ஒரு மணி நேரம் 51 நிமிட போராத்திற்குப் பின் Pearly Tan – Thina ஜோடி வெற்றி பெற்றனர்.

இந்த ஆட்டத்தின்போது 211 முறை அவர்கள் பந்தை அடித்து சாதனையை ஏற்படுத்தினர். அரையிறுதி ஆட்டத்திலும் தென் கொரியாவின் Jeong Na Eun -Kim Eye Jeong இணையை 21 -19. 21-19 என்ற புள்ளிக் கணக்கில் ஒரு மணி 33 நிமிட போராட்டத்திற்குப் பின் Pearly Tan – Thinna ஜோடி வீழ்த்தினர். இந்த போட்டியில் அவர்களது போராட்ட உணர்வும் , முயற்சியும் பாராட்டக்கூடியதாக இருந்ததாக பயிற்சியார் தெரிவித்தார். இதனிடையே எதிர்வரும் ஜூன் 6 ஆம் தேதி தொடங்கி 11 ஆம் தேதிவரை சிங்கப்பூர் பொது விருது பேட்மிண்டன் போட்டியில் Pearly Tan – Thinnah கலந்துகொள்கின்றனர்.

 Tags
doubles coach

gritty display

National women's

praises Pearly

Tan -Thinnah for


அலட்சியமாக நடந்து கொள்ளும் பெற்றோர்களுக்கு எதிராக நடவடிக்கை எடுக்க முடியும் ; அமைச்சர் எச்சரிக்கை

கவனக் குறைவு அல்லது அலட்சியப் போக்கால், தங்கள் பிள்ளைகளை முறையாக கண்காணிக்க தவறும் பெற்றோர்கள் மற்றும் பராமரிப்பாளர்களுக்கு எதிராக, 2001-ஆம் ஆண்டு சிறார் சட்டத்தின் கீழ் நடவடிக்கை எடுக்க முடியும். அதனால், பிள்ளைகளை முறையாக பராமரிப்பதோடு, அவர்களின் நடவடிக்கைகளையும் கண்காணிக்குமாறு, மகளிர், குடும்ப, சமூக மேம்பாட்டு அமைச்சர் டத்தோ ஸ்ரீ நான்சி சுக்ரி பெற்றோர்களையும், பராமரிப்பாளர்களையும் கேட்டுக் கொண்டார். அதே சமயம், பிள்ளைகள் கண்காணிப்பு இன்றி கைவிடப்படும் சம்பவங்கள் குறித்து, அண்டை அயலாரும், ஓர் இடத்தில் வசிப்பவர்களும் சமூகநலத் துறையிடம் புகார் செய்யலாம் என ஓர் அறிக்கையின் வாயிலாக அமைச்சர் தெரிவித்தார். முன்னதாக, சிலாங்கூர், கோம்பாக்கில், வீடொன்று தீக்கிரையான சம்பவத்தில் உயிரிழந்த பத்து வயதுக்கும் 14 வயதுக்கும் இடைப்பட்ட இரு சகோதரர்களின் குடும்பத்தாருக்கு தேவையான உதவிகள் வழங்கப்பட்டு வருவதாகவும் அமைச்சர் சொன்னார்.

 Tags
can

minister

Negligent

parents

prosecuted

warn


மோசடி  வர்த்தகர்  ஜோ லோவின்   குடியுரிமையை  சைப்ரஸ் ரத்துச்  செய்தது

கோலாலம்பூர், மே 19 – மலேசியாவிலிருந்து தப்பியோடிய ஜோ லோ எனப்படும் Low Taek Jho வின் குடியுரிமையை சைப்ரஸ் ரத்துச் செய்தது. உள்துறை அமைச்சரின் பரிந்துரையின்பேரில் அவரது குடியுரிமையை ரத்துச் செய்வதற்கு சைப்ரஸ் அமைச்சரவை முடிவு செய்ததாக அந்நாட்டின் ஊடகம் தகவல் வெளியிட்டது. ஜோ லோ தொடர்பாக புதிய தகவல் கிடைக்கப்பெற்றதைத் தொடர்ந்து அந்த முடிவு எடுக்கப்பட்டதாக கூறப்பட்டது. தற்போது கிடைத்த தகவலின்படி 2015 ஆம் ஆண்டு அவருக்கு வழங்கப்பட்ட குடியுரிமை ரத்துச் செய்யப்பட்டுள்ளது. 2015 ஆம் ஆண்டில் ஜோ லோ 7மில்லியன் பவுண்ட் அல்லது 29.4 மில்லியன் ரிங்கிட்டை Bank of Cyprus சிற்கு மாற்றியுள்ளதோடு Ayla Napa வில் கடலோர மாளிகையை 5 மில்லியன் பவுண்ட் அல்லது 24.5 மில்லியன் ரிங்கிட்டிற்கு வாங்கினார். அதன்பிறகு அடுத்த சில நாட்களிலேயே அவர் சைப்ருஸ் குடியுரிமையை பெற்றார்.

 Tags
citizenship of citizenship

Cyprus revokes

of fugitive Jho Low


“செய்த தவறுகள்” & “நம்பிக்கையில்லா நடவடிக்கைகள்” – இந்தியர்களின் வாக்குகள் குறைந்ததற்கு காரணம் – சார்ல்ஸ் சந்தியாகோ

கிள்ளான், ஆக 18 – மாணவியின் கேள்விக்கு அன்வாரின் பதில், தேர்தல் வேட்பாளர்கள் பட்டியலில் பேராசிரியர் ராமசாமியை DAP கட்சி இணைக்காதது, மேரு தொகுதியில் PSM கட்சி வேட்பாளர் சிவரஞ்சினி பற்றி PKR கட்சியின் Najwan பேசிய இனவாத அடிப்படையிலான கருத்து போன்ற “தவறான” மற்றும் நேரத்துக்கு தகுந்த செயல் இல்லை என கருதப்படும் “ நம்பிக்கையில்லா நடவடிக்கைகள்”- தான் நடந்து முடிந்த மாநில தேர்தல்களில் பக்காதான் ஹராப்பான்-பாரிசான் நேஷனல் கூட்டணிக்கான இந்தியர்களின் வாக்குகள் குறைந்ததற்கு காரணம் என கூறியுள்ளார் கிள்ளான் தொகுதியின் முன்னாள் நாடாளுமன்ற உறுப்பினர் சார்ல்ஸ் சந்தியாகோ.

தேர்தலுக்குப் பின் வெளியான ஓர் ஆய்வில், சிலாங்கூர், நெகிரி செம்பிலான் மற்றும் பினாங்கு மாநிலங்களில் இந்தியர்களின் வாக்குகள் முறையே 21 விழுக்காடு, 12 விழுக்காடு, 19 விழுக்காடாக குறைந்திருப்பதாக சொல்லப்பட்டிருந்தது.

அதே சமயத்தில், இதே மாநிலங்களில் பெரிக்காதான் நேஷனலுக்கான இந்தியர்களின் ஆதரவு 14 விழுக்காடு, 19 விழுக்காடு, 21 விழுக்காடு உயர்ந்திர்ப்பதாக ஆய்வு காட்டுகிறது.

ஒட்டு மொத்தமாக இந்தியர்களின் வாக்குகள் 15 விழுக்காடு வரை சரிவு கண்டுள்ளது.

புதிய முகங்களை அறிமுகப்படுத்தியதோடு, இந்திய சமூகத்திற்கு அரசாங்கம் இன்னும் முறையான சலுகைகளை செய்யவில்லை என மனக்குமுறலும் இந்தியர்களிடையே மேலோங்கியுள்ளது.

“வாக்களித்தாலும் நிலைமை மாறவா போகிறது” என்ற மனப்பான்மை இந்தியர்களிடம் வந்து விட்டது.

அரசாங்கம் வழங்கும் பண உதவி, காப்புறுதி சலுகை போன்ற விவரங்களே தெரியாமல் குறைந்த வருமானம் பெறும் குடும்பங்கள் இன்னமும் இருக்கின்றன.

நாங்கள், இந்த எண்ணத்தை மாற்ற, சிலாங்கூர் அரசாங்கத்தின் கல்விக்கான முன்னெடுப்புகள் போன்றவற்றை தெளிவுப்படுத்த என்னதான் பிரச்சாரம் செய்தாலும், அது பலன் கொடுக்கவில்லை.

அதிருப்தியடைந்த வாக்காளர்கள் வாக்களிப்பதில் இருந்து விலகி இருப்பார்கள் என்று தான் எதிர்பார்த்தேன், ஆனால் அவர்கள் பெரிக்காதான் நேஷனலுக்கு ஆதரவு அளித்திருப்பது அதிர்ச்சி அளித்திருப்பதாக சார்ல்ஸ் கூறியுள்ளார்.

இவையெல்லாம் இந்தியர்கள் எந்த அளவுக்கு ஏமாற்றம் மற்றும் அதிருப்தி அடைந்திருப்பதை காட்டுவதற்காக தேர்தலில் அப்படிபட்ட முடிவு செய்துள்ளனர் என அவர் தெரிவித்தார்.

 Tags
‘blunders’ behind low Indian vote for PH

‘Hopelessness’

says Santiago


மஞ்சோங் குடியிருப்பு  வர்த்தக பகுதிகளில்  90 சட்டவிரோத  குடியேறிகள் கைது

ஈப்போ, ஆக 14 – பேரா குடிநுழைவுத்துறை அதிகாரிகள் Manjung கில் குடியிருப்பு பகுதிகளிலும் , வர்த்தக இடங்களிலும் மேற்கொண்ட நடவடிக்கையில் 90 சட்டவிரோத குடியேறிகளை கைது செய்தனர். OPS Sapu நடவடிக்கையின்போது சிறார்கள் உட்பட 104 பேரிடம் மேற்கொண்ட சோதனையின்போது அவர்கள் கைது செய்யப்பட்டதாக மாநில குடிநுழைவுத்துறை இயக்குனர் Hapdzan Husaini தெரிவித்தார். மாலை மணி 6.30 முதல் குடிநுழைவுத்துறை மேற்கொண்ட அந்த ஆறு மணி நேர சோதனை நடவடிக்கையின்போது நாட்டில் கூடுதல் நாட்கள் தங்கியிருந்ததற்காக 62 ஆடவர்கள் , 23 பெண்கள் மற்றும் ஐந்து சிறார்கள் கைது செய்யப்பட்டதாக அவர் கூறினார்.

அவர்கள் பயண ஆவணங்களை கொண்டிருக்காததோடு காலாவதியான வேலை பெர்மிட்டுகளை வைத்திருந்தனர் என்று Hapdzan Husaini கூறினார். கூரைகளில் மறைந்திருந்த பலரும் கைது செய்யப்பட்டதாக அவர் தெரிவித்தார். கைது செய்யப்பட்டவர்களில் 66 இந்தோனேசியர்கள், 14 வங்காளதேசிகள் , மியன்மாரைச் சேர்ந்த ஐவர், நேப்பாளம் மற்றும் இந்தியாவைச் சேர்ந்த இருவரும் அடங்குவர்.

 Tags
Immigration detains 90 illegals

in Manjung


6 மாத குழந்தையை கொலை செய்ததாக தாய் மீது  குற்றச்சாட்டு

ஈப்போ , ஏப் 6 – தனது ஆறு மாத குழந்தையை கொலை செய்ததாக அரசு ஊழியரான பெண்மணி ஒருவர் மீது மாஜிஸ்திரேட் நீதிமன்றத்தில் குற்றஞ்சாட்டப்பட்டது. மாஜிஸ்திரேட் Jesseca Daimis முன்னிலையில் குற்றச்சாட்டு வாசிக்கப்பட்டபோது 30 வயதுடைய Ashrik Zulkaflee அதனை புரிந்துகொண்டதற்கு அடையாளமாக தலையசைத்தார்.

இந்த குற்றச்சாட்டு மீதான வழக்கு விசாரணை உயர்நீதிமன்றத்தில் நடைபெறவிருப்பதால் Ashrik கிடமிருந்து வாக்குமூலம் எதுவும் பதிவு செய்யப்படவில்லை. தனது மகன் Muhammad Zakir Asyraf ருக்கு கடந்த மார்ச் 17 ஆம்தேதி Kampung Kepayang கிலுள்ள வீடு ஒன்றில் மரணத்தை ஏற்படுத்தியதைத் தொடர்ந்து குற்றவியல் சட்டத்தின் கீழ் Asrik மீது கொலைக்குற்றம் சுமத்தப்பட்டுள்ளது.

 Tags
charged

civil servant

Old Baby

six month

with murdering


தைப்பூச நாளில் உணவுகளுக்கு  பாலிஸ்டிரீன்  தவிர்ப்பீர் _

பினாங்கு, ஜன 31 – தைப்பூசத்தைக் கொண்டாடும் மலேசியாவில் உள்ள அனைத்து கோயில்களிலும் பக்தர்களுக்கு உணவு பரிமாறும் போது பாலிஸ்டிரீன் என்ற நுரைப்பம் உணவுப் பொட்டலங்களை பயன்படுத்த வேண்டாம் என்று பினாங்கு பயனீட்டாளர் சங்கம் மற்றும் மலேசிய இந்து சங்கம் புக்கிட் பெண்டேரா பேரவை கேட்டுக்கொண்டுள்ளன. தைப்பூசத்தின் போது தொண்டு நிறுவனங்கள் அன்னதானம் உட்பட பல்வேறு உணவுகளை வழங்குகின்றன . பெரும்பாலோர் இலவச உணவை வழங்கும்போது பாலிஸ்டிரீன் கொள்கலன்களைப் பயன்படுத்துகிறார்கள். இதனால், ஆண்டுதோறும் ஆயிரக்கணக்கான பாலிஸ்டிரீன் குப்பைகள் உற்பத்தியாகின்றன.

. பாலிஸ்டிரீன் சுற்றுச்சூழலில் சிதைவதற்கு சுமார் 500 ஆண்டுகள் ஆகும். பாலிஸ்டிரீன் பேக்கேஜிங் பொதுவாக சில எஞ்சிய ஸ்டைரீனைக் கொண்டுள்ளது, ஏனெனில் உற்பத்தி செயல்முறை 100% செயல்திறன் கொண்டதாக இல்லை. இந்த இரசாயனங்கள் புதியதாக இருக்கும்போது உணவில் இடம்பெயரலாம் மற்றும் பழையதாக இருக்கும்போது அது வெப்பம், சூரியன் ஆகியவற்றிலிருந்து உடைந்துவிடும்.இறுதியில், இந்த இரசாயனங்கள் உடலால் உறிஞ்சப்பட்டு, பல உடல்நலப் பிரச்சினைகளை ஏற்படுத்துகின்றன. எனவே பக்தர்களின் ஆரோக்கியத்தை கருதி பாலிஸ்டிரீனை பயன்படுத்துவதை தவிர்க்கும்படி பினாங்கு பயனீட்டார் சங்கத்தின் கல்வி அதிகாரி வி.சுப்பராவ் மற்றும் மலேசிய இந்து சங்கம் புக்கிட் பெண்டேரா பேரவை தலைவர் ஏ.தர்மன் ஆகியோர் வெளியிட்ட அறிக்கையில் கேட்டுக்கொண்டனர்

 Tags
Dont use polystyrene box

during thaipusam

for packaging foods


நியூசிலாந்தில்     வெல்லிங்டனில்    தங்கும் விடுதியில்   தீ விபத்து    அறுவர் மரணம்

வெல்லிங்டன், மே 16 – நியூசிலாந்தில் Wellington, New Town னில் Loafers தங்கும் விடுதியில் நேற்றிரவு ஏற்பட்ட தீ விபத்தில் அறுவர் மாண்டனர். அந்த பேரிடரில் மேலும் 11 பேர் காணவில்லையென அறிவிக்கப்பட்டது. அங்கு தங்கியிருந்தவர்களில் பலர் அந்த கட்டிடத்தின் ஜன்னல் வழியாக தப்பிச் சென்றனர். அந்த தங்கும் விடுதியின் ஒரு பகுதி தீயினால் தற்போது இடிந்து விட்டதாக கூறப்பட்டது.

 Tags
dead in

lodge hostel fire

Many feared

wellington Loafers


ரி.ம 3.8  மில்லியன்   போதை பொருள்  பறிமுதல்  இரு தம்பதியர் உட்பட  8 பேர் கைது

ஜாசின், ஜன 7 – அனைத்துலக போதைப் பொருள் விநியோக கும்பலை முறியடித்த போலீசார் 3.8 மில்லியன் ரிங்கிட் மதிப்பிலான ஷாபு மற்றும் போதை மாத்திரைகளை பறிமுதல் செய்தனர். மலாக்கா மற்றும் சிலாங்கூரில் மேற்கொள்ளப்பட்ட நடவடிக்கையில் 2 பெண்கள் மற்றும் ஆறு ஆடவர்கள் கைது செய்யப்பட்டதாக மலாக்கா மாநில போலீஸ் தலைவர் துணை கமிஷனர் DCP டத்தோ Zainol Samah தெரிவித்தார். கைது செய்யப்பட்ட சந்தேகப் பேர்வழிகளில் இரண்டு தம்பதிகளும் அடங்குவர் என அவர் கூறினார். ஷாபு போதைப் பொருள் சாக்குகளிலும் தேயில் தூள் பொட்டலங்களிலும் கண்டுப் பிடிக்கப்பட்டன. பிளாஸ்டிக் பைகளில் 5,000 போதை மாத்திரைகள் இருந்ததாக Zainol தெரிவித்தார். அந்த கும்பலிடமிருந்து மூன்று மோட்டார் சைக்கிள்கள், நான்கு கார்கள், நகைகள், ரொக்கம் மற்றும் வெளிநாடுகளின் நாணயங்களும் பறிமுதல் செய்யப்பட்டதாகவும் அவர் கூறினார்.

 Tags
busted

drug ring

drugs

international

RM3.8mil

seized

worth


வர்த்தகர் கொலை தொடர்பில் இரு ஆடவர்கள் மீது குற்றச்சாட்டு

கோலாலம்பூர், மே 6 – அண்மையில் வர்த்தகர் ஒருவர் கொலை செய்யப்பட்டு துணி வைக்கும் பயணப் பெட்டியில் வைக்கப்பட்டு மலைப்பகுதியிலிருந்து வீசப்பட்ட சம்பவம் தொடர்பில் இரு ஆடவர்கள் கைது செய்யப்பட்டுள்ளனர்.

பல கிளினிக்குகளின் உரிமையாளரான அந்த 41 வயது வர்த்தகர் கடந்த ஏப்ரல் 26ஆம் திகதி கொலைசெய்யப்பட்டார். அவரது நண்பரிடமிருந்து 2 லட்சத்து 28 ஆயிரம் ரிங்கிட்டை பணயப் பணமாக பெறும் நடவைக்கை தோல்வி கண்டதைத் தொடர்ந்து அந்த வர்த்தகர் கொலை செய்யப்பட்டார் என நம்பப்படுகிறது.

கைதான இரு ஆடவர்களும் முறையே 22 மற்றும் 41 வயதானவர்கள். அவர்களில் ஒருவன் ஈ-ஹேய்லிங் வாடகைக் கார் ஓட்டுனர் எனவும் மற்றுமொரு ஆடவனுக்கு வேலை இல்லை எனவும் கூறப்பட்டுள்ளது.

 Tags
2 men will

be charged

in the case

murder

of the businessman's


‘எனது தந்தைக்கு அரசியல் அடைக்கலம் வழங்குவது குறித்து மறுபரிசீலனை செய்யுங்கள்’ ; சிருலின் மகன் ஆஸ்திரேலியாவிடம் கோரிக்கை

2006-ஆம் ஆண்டு மங்கோலிய மாடல் அழகி அல்தான்தூயா சரிபுவை கொலை செய்ததற்காக மரண தண்டனை விதிக்கப்பட்ட, முன்னாள் போலீஸ் அதிகாரி சிருல் அசார் உமாருக்கு, அரசியல் அடைக்கலம் வழங்குவது குறித்து ஆஸ்திரேலிய அரசாங்கம் மறுபரிசீலனை செய்ய வேண்டுமென, அவரது மகன் சுக்ரி அசாம் வேண்டுகோள் விடுத்துள்ளார்.

கொலை குற்றச்சாட்டு உட்பட கடுமையான குற்றங்களுக்கான மரண தண்டனை இரத்து செய்யப்பட்டிருக்கும் போதிலும், தமக்கும், தமது தந்தைக்கும் மலேசியா திரும்பும் திட்டம் எதுவும் இல்லை என, சுக்ரி ஆசாம் குறிப்பிட்டுள்ளார்.

அல்தான்தூயா கொலை செய்யப்பட்ட போது, ஆறு வயது மட்டுமே நிரம்பிய சுக்ரி, நாடு திரும்பினால், தமது தந்தையின் உயிருக்கு ஆபத்து நேரிடலாம் என அஞ்சுவதாக, The Sydney Morning Herald செய்தி வெளியிட்டுள்ளது.

அதனால், புதிதாக வாழ்க்கையை தொடங்க ஆஸ்திரேலியா தங்களுக்கு மீண்டும் ஒரு வாய்ப்பை வழங்க வேண்டுமென, தற்போது 23 வயதாகும் சுக்ரி கேட்டுக் கொண்டுள்ளார்.

சுக்ரி கடந்த பத்தாண்டுகளாக ஆஸ்திரேலியாவில் வசித்து வருகிறார் என்பது குறிப்பிடத்தக்கது.

அல்தான்தூயா கொலையில் சம்பந்தப்பட்ட மற்றொரு முன்னாள் போலீஸ் அதிகாரியான அஜிலா அட்ரி தற்சமயம், கஜாங் சிறைச்சாலையில் மரண தண்டனையை எதிர்நோக்கியுள்ளார்.

 Tags
econsider granting

my dad asylum

Sirul’s son

tells Australia


மாபெரும் நடிகர் பி.ரம்லியின் மகனுக்கு நிதியுதவி செய்தார் பிரதமர் அன்வார்

கோலாலம்பூர், செப் 2 – விபத்தில் சிக்கி உடல்குறை உடையவர் என்று வகைப்படுத்தப்பட்ட மாபெரும் நடிகர் பி.ரம்லியின் மகன் சசாலிக்கு நிதியுதவி செய்திருக்கின்றார் பிரதமர் அன்வார் இப்ராஹிம்.

சசாலி உடல் நலக்குறைவால் மிகவும் பாதிக்கப்பட்டு இன்னலுக்கு ஆளாகியிருப்பதாக அண்மையில் தகவல் வெளியானதைத் தொடர்ந்து பிரதமர் இவ்வுதவியை செய்ததாக நிதியுதவிய்டை வழங்கிய பிரதமரின் அரசியல் செயலாளர் Farhan Fauzi தெரிவித்தார்.

சசாலி தற்போது வேலை செய்ய முடியாததால், வருமானம் ஈட்ட முடியாத சூழலுக்கு தள்ளப்பட்டிருக்கின்றார். அவருடைய மனைவியும் முதுகெலும்பு மற்றும் கழுத்தில் நரம்பு பிரச்ச்சனையால் உடனடி மருத்துவ சிகிச்சை பெறவேண்டிய நிலையில் இருக்கிறார்.

தற்போது வழங்கப்பட்டிருக்கின்ற நிதியுதவி அவர்களின் சுமையை குறைக்கும் என நம்புவதாக பிரதமர் நம்பிக்கை தெரிவித்திருப்பதோடு சசாலியின் மனைவி வ்விரைவில் குணமடைய வேண்டும் என பிரார்த்திப்பதாகவும் அன்வார் குறிப்பிட்டுள்ளார்.

 Tags
P. Ramlee's son

PM makes donation to


வெள்ள நெருக்கடி  சா ஆ போலீஸ் நிலையம்   மூடப்பட்டது.

லாபிஸ், மார்ச் 1 – இன்று காலையில் வெள்ளம் புகுந்ததைத் தொடர்ந்து சிகாமாட்டில் சா ஆ போலீஸ் நிலையம் மூடப்பட்டது. வெள்ளத்தினால் போலீஸ் நிலையம் மோசமான பாதிப்புக்கு உள்ளானதாக சிகமாட் மாவட்ட போலீஸ் தலைவர்

Superintendan Ahmad Zamri Marinshah தெரிவித்தார். தொடர்ச்சியாக மழை பெய்ததால் போலீஸ் நிலையமும், 9 போலீஸ்காரர்கள் மற்றும் அவர்களது 16 குடும்ப உறுப்பினர்கள் தங்கியிருந்த போலீஸ் குடியிருப்பு பகுதியும் இன்று காலையில் வெள்ளத்தின் பாதிப்புக்கு உள்ளானதாக Ahmad Zamri கூறினார்.

போலீஸ் நிலையத்திலிருந்த அனைத்து போலீஸ்காரர்களும் அங்கிருந்து வெளியேறிவிட்டதாகவும் அவர் தெரிவித்தார். மேலும் போலீஸ் நிலையத்திலிருந்த அனைத்து தொடர்பு கருவிகளும் அங்கிருந்து வெளியேற்றப்பட்டு விட்டதாகவும் Ahmad Zamri தெரிவித்தார்.

 Tags
being flooded

Chaah Police Station

is closed after


மகளின் பிரிவை தாங்க முடியாமல் பாத்திமா விஜய் ஆண்டனி சமூக வலைத்தளத்தில் வெளியிட்ட  உருக்கமான பதிவு

சென்னை, அக் 10 – தனது மகள் மீரா இறந்த துயரத்திலிருந்து இன்னும் மீளமுடியாமல் இசையமைப்பாளர் விஜய் ஆண்டனியும் அவரது குடும்பத்தினரும் இருந்து வருகின்றனர். தங்களது மகள் பிரிவை நினைத்து விஜய் ஆண்டனியின் மனைவி பாத்திமா சமூக வலைத்தளத்தில் வெளியிட்ட பதிவு படிப்பவர்களின் மனதிலும் பெரிய சோகத்தை ஏற்படுத்திவிடுவதாக உள்ளது.

16 ஆண்டுகள் மட்டும்தான் நீ இருப்பாய் என்று எனக்கு முன்கூட்டியே தெரிந்திருந்தால்

உன்னிடம் நான் மேலும் நெருங்கியிருப்பேன் உன்னை சூரியன் சந்திரனிடம்கூட காட்டியிருக்க மாட்டேன் உனது நினைவுகளில் மூழ்கி மரித்துப் போகிறேன் நீயில்லாமல் வாழ முடியவில்லை அப்பா, அம்மாவிடம் வந்துசேர், லாராவும் உனக்காக காத்திருக்கிறார் ஐ லவ் யூ தங்கம் @விஜய் ஆண்டனி

இந்த பதிவு தொடர்பான வலைத்தலைவாசிகளில் பலர் விஜய் ஆண்டனி குடும்பத்தினர் இந்த சோகத்திலிருந்து மீண்டு வரவேண்டும் என தங்களது கருத்துக்களை தெரிவித்தனர். விஜய் ஆண்டனியின் மகள் மீரா செப்டம்பர் 19 ஆம்தேதி இறந்தார்.

 Tags
Fatima Vijay Antony

Letter to Late Daughter


கைத்தொலைபேசி கடையில் ஆடவர் சுட்டுக்  கொலை

சுபாங் ஜெயா, ஜூன் 15 – சுபாங் ஜெயா, பண்டார் சன்வேயிலுள்ள கைத்தொலைபேசிக்கான உபரி பாகங்களை விற்கும் கடையில் 32 வயது ஆடவர் ஒருவர் நேற்று பட்டப் பகலில் உணவு வேளையில் சுட்டுக்கொல்லப்பட்டார்.

அந்த கடையில் நுழைந்த இரண்டு நபர்கள் அவரை சுட்டுவிட்டு அங்கிருந்து தப்பிச் சென்றனர்.

இந்த சம்பவத்தினால் அருகேயுள்ள உணவகத்தில் உணவு உட்கொண்டிருந்த பலர் அதிர்ச்சிக்கு உள்ளாகினர்.

நேற்று பிற்பகல் மணி 1.35 அளவில் அந்த சம்பவம் நிகழ்ந்ததை சுபாங் ஜெயா போலீஸ தலைவர் Wan Azlan Wan Mamat உறுதிப்படுத்தியிருக்கின்றார்.

சம்பவம் நிகழ்ந்த இடத்திற்கு விரைந்த போலீஸ் குழுவினர் அங்கு இரத்த வெள்ளத்தில் ஆடவர் ஒருவர் கீழே விழுந்து கிடந்ததாகவும் உடனடியாக செர்டாங் மருத்துவமனைக்கு கொண்டுச் செல்லப்பட்டபோதிலும் அங்கு அவர் இறந்துவிட்டதாகவும் Wan Azlan கூறினார்.

விசாரணையில் திருட்டு மற்றும் கொள்ளைச் சம்பவம் போன்ற குற்றப் பின்னணியை அந்த ஆடவர் கொண்டிருந்தார் என அவர் கூறினார்.

இச்சம்பவம் குறித்து பல கோணங்களில் போலீஸ் விசாரணையை தீவிரப்படுத்தியிருக்கிறது.

.

 Tags
bandar sunway

death

man

shot


கெடா மாநில தேர்தல் ; பெரிகாத்தான் நேஷனல் வெற்றி பெற்றால்,  மீண்டும் சனுசியே மந்திரி புசார்

எதிர்வரும் கெடா மாநில சட்டமன்ற தேர்தலில், பெரிகாத்தான் நேஷனல் வெற்றி பெற்றால், டத்தோ ஸ்ரீ முஹமட் சனுசி மாட் நோர் மீண்டும் மாநில மந்திரி புசாராக நியமிக்கப்படுவார்.

அதனால் அவர் மந்திரி புசார் வேட்பாளராக தொடர்வார் என, கெடா பாஸ் ஆணையர் டத்தோ அஹ்மட் யாஹ்யா தெரிவித்தார்.

அதே சமயம், வாக்காளர்களின் தொடர்ச்சியான ஆதரவு, தற்சமயம் பாக்காதான் ஹரப்பான் ஆச்சியின் கீழ் இருக்கும் மாநிலங்களிலும் பெரிய தாக்கத்தை ஏற்படுத்தும் என தாம் நம்புவதாகவும் அவர் சொன்னார்.

 Tags
If Perigathan National wins

Kedah State Election

minister again

Sanusi will be


எரிவாயு கொள்கலன்ளை ஏற்றியிருந்த லோரி ; கவிழ்ந்து விபத்துக்குள்ளானது

பெட்டாலிங் ஜெயா, செப்டம்பர் 22 – செளஜானா இம்பியானில், சமையல் எரிவாயு கொள்கலன்களை ஏற்றியிருந்த, இரண்டு டன் லோரி ஒன்று சாலையில் கவிழ்ந்து விபத்துக்குள்ளானது.

இன்று நண்பகல் மணி 12.32 வாக்கில், அவ்விபத்து குறித்து அவசர அழைப்பு கிடைத்ததாக, சிலாங்கூர் மாநில தீயணைப்பு மீட்புப் பாடையின் நடவடிக்கை பிரிவு ஓர் அறிக்கையின் வாயிலாக தெரிவித்தது.

எனினும், அவ்விபத்தில் சிக்கிய, 40 வயது மதிக்கத்தக்க இருவர் தலை மற்றும் உடல் பகுதியில் சிராய்ப்பு காயங்களுக்கு மட்டுமே இலக்காகினர்.

லோரியிலிருந்து வெளியே வர முடியாமல் சிக்கிக் கொண்டிருந்த அவர்கள், பொதுமக்கள் உதவியுடன் மீட்கப்பட்டதாக கூறப்படுகிறது.

 Tags
Lori bawa muatan

tong gas terbalik


மனவலிமைக்கு ஏது எல்லை ! குழந்தை பிரசவித்த சில மணி நேரத்திலே தேர்வெழுத வந்த பெண்

பிகார், பிப் 19 – மனிதர்களின் உடல் – மனவலிமைக்கு புதிய தரத்தை நிர்ணயித்திருக்கின்றார் இந்தியா- பீகாரைச் சேர்ந்த இளம்பெண்.

மருத்துவமனையில் பெண் குழந்தையைப் பிரசவித்த 3 மணி நேரத்திலேயே 22 வயதான ருக்மணி குமாரி, ஆம்புலன்சில் அறிவியல் பாடத்துக்கான தேர்வெழுத வந்திருந்தது, பலரையும் ஆச்சரியப்பட வத்தது.

ஓய்வெடுக்கும்படி மருத்துவர்களும், குடும்ப உறுப்பினர்களும் அறிவுறுத்தியும், கல்வியை முக்கியமாக கருதி தேர்வெழுத வந்த அந்த பெண்ணின் மனவலிமை, பெண்கள் உட்பட பலருக்கும் ஒரு முன்னுதாரணமாக அமைந்திருப்பதாக , அப்பகுதி மாவட்ட கல்வி அதிகாரி கூறியுள்ளார் .

இவ்வேளையில், தனது பிரசவத்தைப் போன்றே அறிவியல் தாளுக்கான தேர்வையும் சுமூகமாக எழுதியதாக கூறியிருக்கிறார் ருக்குமணி .

 Tags
appears for class 10

bihar

board exam hours

childbirth

woman


உலக வங்கியின்  தலைவர் பதவிக்கு இந்திய வம்சாவளி   அஜய் பங்காவை  ஜோ பைடன்  பரிந்துரைத்தார்

வாஷிங்டன் , பிப் 24 – உலக வங்கியின் தலைவர் பதவிக்கு இந்திய வம்வாசளியான

Ajay Banga என்பவரை அமெரிக்க அதிபர் Joe Biden பரிந்துரைத்துள்ளார். உலக வங்கியின் நடப்பு தலைவரான David Malpass சின் ஐந்த ஆண்டு தவண பதவிக் காலம் முடிவடைவதற்கு ஒரு ஆண்டுக்கு முன்னதாகவே இவ்வாண்டு ஜூன் மாதம் பதவி விலகவிருப்பதாக அறிவித்துள்ளார். இதனைத் தொடர்ந்து Master Card நிறுவனத்தின் தலைமை நிர்வாக அதிகாரியாகவும் தற்போது General Atlantic நிறுவளத்தின் துணைத் தலைவராக பணியாற்றிவரும் Ajay Banga வை உலக வங்கியின் தலைவர் பதவிக்கு ஜோ பைடன் பரிந்துரை செய்துள்ளதாக வெள்ளை மாளிகை வெளியிட்ட அறிக்கையில் தெரிவித்துள்ளது.

 Tags
Ajay Banga to lead

Biden nominates

Ex Mastercard CEO

world bank


பள்ளி விடுமுறையில்   போர்ட் டிக்சனில்   குறைவான     சுற்றுப்பயணிகள்

கோலாலம்பூர், மார்ச் 10 – பள்ளி விடுமுறை காலக்கட்டமான தற்போது போர்ட் டிக்சனில் சுற்றுப்பயணிகளின் எண்ணிக்கை குறைவாகவே இருக்கிறது. அந்த நகரில் கடற்கரையை ஒட்டிய பெரும்பாலான ஓட்டல்கள் போதுமான சுற்றுப்பயணிகளின்றி மந்தமாகவே உள்ளன. மலேசிய ஹோட்டல்கள் சங்கத்தின் நெகிரி செம்பிலான் கிளையின் தலைவர் Haziz Hassan இதனை ஒப்புக்கொண்டுள்ளார். வாழ்க்கை செலவினம் அதிகரித்தது சுற்றுப்பயணிகளின் வருகை குறைந்ததற்கு காரணமாக இருக்கும் என அவர் கூறினார். விடுமுறை காலத்தில் மக்கள் மிகவும் நிதானமாக செலவழிப்பதற்கு அடையாளமாக சுற்றுப்பயணிகளின் எண்ணிக்கையும் குறைந்துவிட்டதாக Haziz Hassan தெரிவித்தார்.

 Tags
less

People

port dickson


தடுப்புக் காவல்  மரணங்களை  அரசாங்கம்  தடுக்க வேண்டும்; தெனாகானீத்தா  கோரிக்கை

கோலாலம்பூர், பிப் 24 – குடிநுழைவுத் துறையின் தடுப்பு முகாம்களில் கடந்த ஆண்டு 150 பேர் மாண்டதாக உள்துறை அமைச்சர் வெளியிட்டிருக்கும் தகவல் அதிர்ச்சி அளிப்பதாகவும் தடுப்பு முகாம்களில் நடைபெறும் மரணச் சம்பவங்கள் தொடர்வதை பிரதமர் டத்தோஸ்ரீ அன்வார் இப்ராஹிம் தலைமையிலான ஒற்றுமை அரசாங்கம் தடுக்க வேண்டும் என Tenaganita வின் (தெனாகானீத்தா) நிர்வாக இயக்குனர் Glorena A .Das கேட்டுக்கொண்டுள்ளார். கடந்த ஆண்டு ஜனவரி முதல் டிசம்பர் மாதம்வரை தடுப்பு முகாங்களில் ஏழு சிறார்கள் உட்பட 150 வெளிநாட்டவர்கள் இறந்துள்ளதாக ரவுப் நாடாளுமன்ற உறுப்பினர் Chow Yu Hui எழுப்பிய கேள்விக்கு உள்துறை அமைச்சர் பதில் அளித்துள்ளார். 121 ஆண்கள், 25 பெண்கள், ஐந்து சிறுவர்கள், இண்டு சிறுமிகளும் இறந்துள்ளதாக அமைச்சரின் பதிலில் கூறப்பட்டுள்ளது.

 Tags
Anwar to

in custody

stop Death

Tenaganita wants


நோன்பு  பெருநாளுக்குப்  பின் ஷாக்கிர் நய்க்  மலேசியா  திரும்புவார்

கோலாலம்பூர், ஏப் 14 – சர்ச்சைக்குரிய இஸ்லாமிய சமய போதகரான zakir Naik நோன்பு பெருநாளுக்குப்பின் மலேசியா திரும்புவார் என அவரது வழக்கறிஞர் Akberdin Abdul Kader தெரிவித்தார். நோன்பு மாதம் முழுவதிலும் சமய சொற்பொழிவு ஆற்றுவதற்காக தற்போது Zakir Naik Oman னில் இருந்து வருகிறார். நோன்பு பெருநாள் முடிவுற்ற கையோடு அவர் மலேசியா திரும்புவார். சட்டவிரோத பண பரிமாற்றம், வன்முறைக்கு ஆதரவு தெரிவித்தது, மற்றும் சமய பதட்டத்தை ஏற்படுத்திய குற்றங்களை எதிர்நோக்குவதற்காக இந்திய அதிகாரிகளால் தேடப்படும் Zakir Naik மலேசியாவில் நிரந்தர குடியிருப்புவாசியாக இருந்துவருகிறார். அவரை இந்தியாவுக்கு வெளியேற்றும்படி 2018ஆம் ஆண்டு ஜனவரி மாதம் இந்திய அரசாங்கம் மலேசியாவுக்கு அதிகாரப்பூர்வமாக விண்ணப்பம் செய்திருந்தது.

 Tags
Aidilfitri

to Malaysia after

Zakir climbs the bar


வெள்ளிக்கிழமை தொடங்கி இரு நாட்களுக்கு டோல் கட்டணம் இலவசம்

வரும் வெள்ளிக்கிழமை தொடங்கி இரு நாட்களுக்கு, வாகனமோட்டிகள் இலவசமாக நெடுஞ்சாலைகளை பயன்படுத்தலாம்.

நாட்டிலுள்ள அனைத்து நெடுஞ்சாலைகளிலும் அந்த கட்டண விலக்கு அளிக்கப்படும்.

சீனப் புத்தாண்டு கொண்டாட்டத்தை முன்னிட்டு அந்த சிறப்பு டோல் கட்டண விலக்கு அளிக்கப்படுவதாக, அமைச்சரவை கூட்டத்திற்கு பிந்தைய செய்தியாளர் சந்திப்பின் போது பிரதமர் டத்தோ ஸ்ரீ அன்வார் இப்ராஹிம் அறிவித்தார்.

 Tags
for two days

starting Friday

Toll will be free


மலாக்கா நீதிமன்ற அலுவலகத்தை உடைத்து திருடிய சம்பவம் ; பாதுகாவலர் கைது

மலாக்கா, செப்டம்பர் 8 – மலாக்கா நீதிமன்ற வளாகத்திலுள்ள, அலுவலகத்தை உடைத்து கொள்ளையிட்டதாக நம்பப்படும் பாதுகாவலர் ஒருவன் கைதுச் செய்யப்பட்டுள்ளான்.

சம்பந்தப்பட்ட அலுவலகத்திலிருந்து களவாடிய 835 ரிங்கிட்டை, மதுபானம் வாங்கியது உட்பட சொந்த செலவுகளை செய்து அவன் முடித்து விட்டதாக கூறப்படுகிறது.

அந்த திருட்டுச் சம்பவம் தொடர்பில், கடந்த செவ்வாய்கிழமை, பிற்பகல் மணி 1.15 வாக்கில், அலுவலகத்தின் பணியாளர் ஒருவர் போலீஸ் புகார் செய்ததாக, மலாக்கா தெங்ஙா மாவட்ட போலீஸ் தலைவர் அசிஸ்டன் கமிஸ்னர் கிறிஸ்டோபர் பாதிட் தெரிவித்தார்.

அலுவலகத்தின் கண்ணாடியை உடைத்து பணம் திருடப்பட்டதை உணர்ந்த அந்த பணியாளர் உடனடியாக போலீஸ் புகார் செய்தார்.

அதனை தொடர்ந்து திரட்டப்பட்ட தகவலின் அடிப்படையில், நேற்று நண்பகல் மணி 12.30 வாக்கில், நீதிமன்ற வளாகத்தில் சந்தேகிக்கும் வகையில் காணப்பட்ட அவ்வாடவன் கைதுச் செய்யப்பட்டான்.

25 வயதான அந்நபர் வேலைக்கு சேர்ந்து இரு மாதங்கள் மட்டுமே ஆகும் வேளை ; நீதிமன்ற அலுவலகம் மட்டுமின்றி அங்குள்ள உணவகத்திலும் கை வரிசையை காட்டியதை ஒப்புக் கொண்டுள்ளான்.

அலோர் காஜாவை சேர்ந்த அவ்வாடவன் விசாரணைக்காக தடுத்து வைக்கப்பட்டுள்ளதாக, கிறிஸ்டோபர் தெரிவித்தார்.

 Tags
dicekup kes pecah masuk

pejabat Kompleks Mahkamah Melaka

Pengawal keselamatan


ஹடி அவாங்கிற்கு   எதிரான  போலீஸ் புகார் புக்கிட் அமான்  விசாரிக்கும்

கோலாலம்பூர், மார்ச் 8 – அரசாங்கத்தை கவிழ்க்கும் முயற்சியில் பெரிக்காத்தான் நேசனல் ஈடுபட்டு வருவதாக பாஸ் கட்சியின் தலைவர் ஹடி அவாங் கூறிக்கொண்டது தொடர்பில் அவருக்கு எதிராக செய்யப்பட்டிருக்கும் போலீஸ் புகார்கள் குறித்து புக்கிட் அமான் குற்றவியல் விசாரணைப் பிரிவு விசாரிக்கும். அமனா மற்றும் சிலாங்கூர் பி.கே.ஆர் இளைஞர் பிரிவு Dang Wangi போலீஸ் தலைமையகத்தில் செய்துள்ள இரு புகார்களை போலீஸ் பெற்றுள்ளதாக செந்தூல் மாவட்ட போலீஸ் தலைவர் ஏ.சி.பி Beh Eng Lai தெரிவித்தார். டத்தோஸ்ரீ அன்வார் இப்ராஹிம் தலைமையிலான அரசாங்கத்தை கவிழ்க்கும திட்டத்தை பெரிக்காத்தான் மற்றும் எதிர்க்கட்சியினர் ஈடுபட்டு வருவதாக ஹடி அவாங் வெளியிட்ட அறிக்கை தொடர்பாக போலீசில் புகார் செய்யப்பட்டுள்ளது,

 Tags
Bukit Aman

Classified Crime investigation

govt ouster claim

on Hadi's

unit to handle probe


சிமென்ட் கலவையில் புதையூட்ட அந்நிய தொழிலாளி உயிரிழந்தார்

ஈப்போ, ஆகஸ்ட்டு 17 – கிந்தாவிலுள்ள, சிமென்ட் தொழிற்சாலை ஒன்றில், கடினமான சிமென்டை உடைக்கும் பணியில் ஈடுபட்டிருந்த அந்நிய தொழிலாளர் ஒருவர், அதிலிருந்து பீரிட்ட சிமென்ட் கலவையில் புதையுண்டு உயிரிழந்தார்.

கடந்த திங்கட்கிழமை, மாலை மணி 3.15 வாக்கில், அந்த 26 வயது நபர் இதர இரு பணியாளர்களுடன் சேர்ந்து, சுத்தியலையும், இருப்பையும் கொண்டு சிமென்டை உடைக்க முற்பட்ட போது அச்சம்பவம் நிகழ்ந்ததாக, பேராக் மாநில வேலையிட சுகாதார – பாதுகாப்பு துறை ஓர் அறிக்கையின் வாயிலாக தெரிவித்தது.

கடினமான சிமென்ட்டில் ஏற்பட்ட துளை வாயிலாக திடீரென சிமென்ட் கலவை பீரிட்டு அடித்ததில், நிலைதடுமாறி விழுந்த அந்த பணியாளர், புதையூண்டு உயிரிழந்ததாக கூறப்படுகிறது.

உடனடியாக, சுங்கை சீபுட் மருத்துவமனைக்கு கொண்டு செல்லப்பட்ட போதும், அவர் உயிரிழந்து விட்டதை மருத்துவ அதிகாரிகள் பின்னர் உறுதிப்படுத்தினர்.

அச்சம்பவத்தை தொடர்ந்து, பாதுகாப்பு அம்சங்களை மேம்படுத்தும் வரையில், சம்பந்தப்பட்ட சிமென்ட் ஆலையில் மேற்கொள்ளப்படும் துப்புரவு பணிகளை உடனடியாக நிறுத்துமாறு மாநில வேலையிட சுகாதார – பாதுகாப்பு துறை உத்தரவு பிறப்பித்துள்ளது.

அதோடு, கவனக்குறைவு அல்லது அலட்சியப்போக்கு காரணமாக அவ்விபத்து நிகழ்ந்ததா என்ற கோணத்திலும் விசாரணை மேற்கொள்ளப்பட்டுள்ளது.

 Tags
after being buried

in cement at cement plant

Worker killed


60 ஆண்டுக்கால குளுவாங் ஸ்ரீ வேல் முருகன்ஆலய கும்பாபிஷேகம்;   ஜூன்  2 ஆம்தேதி நடைபெறுகிறது

குளுவாங், மே 25 – 60 ஆண்டுகள் பழமை வாய்ந்த ஜொகூர் குளுவாங்கில் எழுந்தருளியுள்ள ஸ்ரீ வேல் முருகன் ஆலயத்தின் மகா கும்பாபிஷேகம் எதிர்வரும் ஜூன் 2ஆம் தேதி வெள்ளிக்கிழமை நடைபெறவுள்ளது.

சோளர்கால சிற்பக் கட்டிக் கலையைப் பின்பற்றி மலேசியாவிலேயே அகன்ற கல்காரம் கொண்ட இராஜ கோபுர ஆலயமாக திகழவிருக்கும் இவ்வாலயத்தின் கும்பாபிஷேகம் காலை 7 முதல் 7.50 மணி வரையில் இடம்பெறவுள்ளது. இராஜ கோபுரம் 91 அடி உயரத்தில் கட்டப்பட்டுள்ள நிலையில், ஆலய மண்டபத்தின் முகப்பில் தெய்வானை திருக்கல்யாணம் மிகச் சிறப்பாக கட்டப்பட்டுள்ளதோடு ஆலயத்தைச் சுற்றிலும் ஆறுபடை முருகன் என முருகன் பெருமையை பறைசாற்றும் வகையில் நிர்மாணிப்பு பணிகள் மிக அழகாக செய்யப்பட்டுள்ளது. ஆலய சிறப்புகள் குறித்து ஆலயத் தலைவர் கணேசன் வணக்கம் மலேசியாவிடம் பேசியுள்ளார்.

தமிழ் நாட்டைச் சேர்ந்த சிவாக்கர தேசிக சுவாமிகள் இக்கும்பாவிஷேகத்திற்கு சிறப்பு வருகை புரியவுள்ள நிலையில், இன்று மே 25ஆம் திகதி தொடங்கி 8 நாட்களுக்கு கும்பாபிஷேகத்திற்கான சிறப்பு பூஜைகள் நடைப்பெறவுள்ளன. இந்த ஆலயம் 56 படிக்கட்டுகளை கொண்டதாக இருப்பதால் வயதான மற்றும் மாற்று திறனாளி பக்தர்களும் ஆலயத்திற்குள் வருவதற்கு ஏதுவாக தேவையான அனைத்து ஏற்பாடுகளும் செய்யப்பட்டிருப்பதாக கணேசன் தெரிவித்துள்ளார். கும்பாபிஷேகத்தன்று ஆலயத்திற்கு வரும் பக்தர்களுக்கு வசதியாக சிறப்பு வாகன நிறுத்துமிடமும் ஏற்பாடு செய்யப்பட்டுள்ளது.

இதனிடையே கும்பாபிஷேகத்தை முன்னிட்டு எஸ்.பி.எம் தேர்வு எழுதவுள்ள மாணவர்களுக்கு தமிழ் பாட புத்தகங்களையும் ஆலய நிர்வாகம் வழங்கவிருக்கிறது.

கும்பாபிஷேகத் தினத்தன்று ஆலயத்துக்குச் சென்று வழிபட்டால், முப்பது முக்கோடித் தேவர்களின் ஆசி நமக்குக் கிட்டும் என்பது ஐதீகமாகும். எனவே மலேசிய பக்த கோடிகள் அனைவரும் இக்கும்பாபிஷேகத்தில் கலந்து சிறப்பிக்கும்படி அழைக்கப்படுகின்றனர்.

 Tags
Sri Velmurugan

Temple Kumbabishe


கேளிக்கை மையத்தில் அதிரடி சோதனை ; வயது குறைந்த பெண்ணை வேலைக்கு அமர்த்தியிருந்தது கண்டுபிடிக்கப்பட்டது

ஜொகூர், குளுவாங்கில், அனுமதிக்கப்பட்டதை காட்டிலும் கூடுதல் நேரம் செயல்பட்டு வந்த கேளிக்கை மையம் ஒன்றில் மேற்கொள்ளப்பட்ட சோதனையில், அந்நிய நாட்டு பெண்களுடன், வயது குறைந்த பெண் ஒருவரும் அங்கு வேலைக்கு அமர்த்தப்பட்டிருந்தது தெரிய வந்தது.

அந்த சோதனை நடவடிக்கையின் போது, உள்நாட்டவர் வெளிநாட்டவர் என மொத்தம் 49 பேர் கைது செய்யப்பட்ட வேளை ; அவர்களிடமிருந்து 50 ஆயிரம் ரிங்கிட் பெருமானமுள்ள பொருட்களும் பறிமுதல் செய்யப்பட்டன.

கைது செய்யப்பட்டவர்களில் 15 பேர் போதைப் பொருள் உட்கொண்டிருந்ததும், சிறுநீர் பரிசோதனை வாயிலாக தெரிய வந்தது.

குடிநுழைவுத் துறை சட்டத்தின் கீழ் அவர்கள் விசாரணைக்கு உட்படுத்தப்பட்டுள்ளனர்.

 Tags
Action Test

at Fun Center

had been employed

It was discovered

that a young woman


இவ்வாண்டு ராயா எப்போது ? முன்னேற்பாடுகளை செய்துக் கொள்ள அறிவுறுத்து

கோலாலம்பூர், ஏப் 8 – கடந்த ஆண்டு ஹரி ராயா மே 3ஆம் தேதி கொண்டாடப்படும் என எதிர்பார்க்கப்பட்ட நிலையில், திடிரென மே 2ஆம் தேதிதான் ராயா என அறிவிக்கப்பட்டபோது, மலேசிய முஸ்லீம்கள் ஏற்பாடுகளை திடிரென மாற்றுவதில் தட்டுதடுமாறிய சூழல் ஏற்பட்டது.

அதே சூழல் இவ்வாண்டும் ஏற்பட்டுவிடுமா என பலரின் மத்தியில் கேள்வி எழுந்துள்ள நிலையில், இவ்வாண்டு ஹரி ராயா கொண்டாட்டம், ஏப்ரல் 21, வெள்ளிக்கிழமை கொண்டாடப்படும் என அனைத்துலக வானவியல் மையம் கணித்திருக்கிறது.

இவ்வாண்டு திடி ராயா அறிவிப்பை தவிர்க்கும் வகையில், அது தொடர்பாக ஐக்கிய அரபு சிற்றரசின் அனைத்துலக வானவியல் மையத்திடம் பேசப்படும் என பிரதமர் துறை அமைச்சர் டத்தோ முகமட் நைய்ம் மொக்தார் தெரிவித்திருக்கிறார்.

இருப்பினும், ராயா கொண்டாட்ட தேதியை முடிவு செய்யும் அதிகாரம் அரச முத்திரை காப்பாளரிடம் இருப்பதால் மக்கள் முன்னேற்பாடுகளை செய்துக் கொள்ளும்படியும் அவர் அறிவுறுத்தியுள்ளார்.

 Tags
caught with

Muslims

Raya day

Sudden

to not get

urged

When is Raya ?


எல்விஸ் பிரேஸ்லியின் ஒரே புதல்வி  லிசா மேரி பிரேஸ்லி  காலமானார்

நியு யோர்க், ஜன 13 – மறைந்த Rock and Roll மன்னன் எல்விஸ் பிரேஸ்லியின், ஒரே புதல்வியான பாடகி Lisa Marie Presley காலமானார். மாரடைப்பு காரணமாக மருத்துவமனையில் சேர்க்கப்பட்ட சில மணி நேரங்களில் அவர் இறந்தச் செய்தி, அவரது குடும்பத்தினரை சோகத்தில் ஆழ்த்தியிருக்கின்றது.

Lisa Marie Presley-க்கு வயது 54 -ஆகும். ஆகக் கடைசியாக தனது தந்தை குறித்த ‘Elvis’ திரைப்படத்துக்கு ஆதரவு தெரிவிப்பதற்காக, Golden Globe விருதளிப்பு நிகழ்ச்சியில் அவர் கலந்து கொண்டிருந்தார்.

 Tags
at 54

daughter

dead

Elvis Presley

Lisa Marie Presley


ஆசிய விளையாட்டுப் போட்டி பெண்களுக்கான  100 மீட்டர்  அஞ்சல் ஓட்டத்தில் மலேசியாவுக்கு  வெண்கலப் பதக்கம்

கோலாலம்பூர், அக் 4 – Hangzhou ஆசிய விளையாட்டுப் போட்டியில் பெண்ளுக்கான 100 மீட்டர் அஞ்சல் ஓட்டத்தில் மலேசியாவுக்கு வெண்கலப் பதக்கம் வழங்கப்பட்டது. 1966 ஆம் ஆண்டு பேங்காக் ஆசிய விளையாட்டுப் போட்டியில் M .Rajamani தலைமையிலான மலேசியக் குழுவினர் 100 மீட்டர் அஞ்சல் ஓட்டத்தில் தங்கம் வென்றனர். அதன் பிறகு ஆசிய விளையாட்டுப் போட்டியில் மலேசிய பெண்கள் 100 மீட்டர் அஞ்சல் ஓட்டத்தில் பதக்கம் பெற்றிருப்பது இதுவே முதல் முறையாகும். நேற்றைய அஞ்சல் ஓட்டத்தில் Bahrain போட்டியாளர் இறுதிக் கோட்டை அடைந்தபோதிலும் சட்டவிரோதமாக இருந்ததால் அந்த முடிவு ரத்துச் செய்யப்பட்டு வெண்கலப் பதக்கம் மலேசியாவிற்கு வழங்கப்பட்டது.

Azreen Nabila Alias, Zaidatul Husniah Zulkifli, Nur Afrina Batrisyia Rizal மற்றும் Shereen Samson Vallabouy அகியோரைக் கொண்ட மலேசிய அஞ்சல் ஓட்டக் குழுவினர் 45.01 வினாடியில் ஓடி முடித்து Baharain னுக்கு அடுத்து நான்காவது இடத்தைப் பெற்றனர். பெண்களுக்கான 100 மீட்டர் அஞ்சல் ஓட்டத்தில் சீனா தங்கப் பதக்கத்தையும் , தாய்லாந்து வெள்ளிப் பதக்கத்தையும் பெற்றன.

 Tags
4x100m bronze medal

Malaysia's sprint queens win Asian Games


தொண்டுக்கும் ஊழலுக்கும் பாஸ்- சுக்கு வித்தியாசம் தெரியவில்லையா ? ராமசாமி கேள்வி

கோலாலம்பூர் , ஜன 24 – தேர்தல் முடிவில் தாக்கத்தை ஏற்படுத்தும் வகையில் நிதி வழங்குவதை மக்களுக்கு செய்யும் ஒரு தொண்டாக கருத முடியாது.

அப்பட்டமாக அது ஒரு ஊழல் செயலாகுமென கூறியிருக்கிறார் பினாங்கு துணை முதலைமைச்சர் டாக்டர் பி. ராமசாமி.

15 -வது பொதுத் தேர்தலுக்கு முன்னதாக , வாக்காளர்களுக்கு பணம் கொடுத்தது , கையூட்டு அல்ல, அதுவொரு தொண்டு என பாஸ் கட்சியின் தலைவர் Tan Sri Abdul Hadi Awang கூறியிருந்தார்.அதையடுத்து அந்த விஷயத்தில் எது தொண்டு எது ஊழல் என வித்தியாசப்படுத்த முடியாத நிலையில் பாஸ் இருக்கிறதா என ராமசாமி கேள்வி எழுப்பி இருக்கின்றார்.

தொண்டாக பணத்தையோ பொருளையோ கொடுத்து உதவுவதற்கும் தேர்தல் நிதிக்கும் பெரிய வேறுபாடு இருக்கிறது. கட்சி தவறேதும் செய்யவில்லை என நம்ப வைக்க அக்கட்சியின் தலைமைத்துவம் முற்படலாம்.

ஆனால், ஹாடியின் கூற்றினை பிறர் கடுமையாக குறை கூறியிருப்பதோடு ஊழலில் ஈடுபட்டிருப்பதாகவும் குற்றம் சாட்டியுள்ளனர்.எனவே இவ்விவகாரத்தில், ஹாடி உட்பட பாஸ் கட்சியின் தலைவர்கள் ஊழலில் ஈடுபட்டார்களா இல்லையா என்பதை நீதிமன்றமே முடிவு செய்யட்டுமென , ராமசாமி குறிப்பிட்டிருக்கின்றார்.

 Tags
between charity and corruption

differentiate

PAS cannot


முகநூல் மோசடி ;  வீட்டு குத்தகையாளர் என நம்பி, தம்பதியிடம் 18 லட்சத்து 50 ஆயிரம் ரிங்கிட்டை பறிகொடுத்த எண்மர் புகார்

முகநூலில் வீட்டை மறுசீரமைக்கும் அல்லது புதுபிக்கும் குத்தையாளர் என தங்களை அடையாளப்படுத்திக் கொண்ட ஜோடியிடம், 18 லட்சத்து 50 ஆயிரம் ரிங்கிட் பணத்தை பறிகொடுத்த, வேறு வேறு மாநிலங்களை சேர்ந்த எண்மர் போலீஸ் புகார் செய்துள்ளனர்.

அதில், 50 வயது சே டின் எனும் ஆடவர், அந்த தம்பதியிடம் இரண்டு லட்சத்து 45 ஆயிரம் ரிங்கிட்டை ஏமாந்ததாக கூறியுள்ளார்.

கடந்தாண்டு ஜனவரியில், மலாக்கா, பத்து பெரெண்டாமில் செயல்படுவதாக கூறப்பட்ட அந்த தம்பதியரின் நிறுவனம் குறித்து முகநூல் வாயிலாக அறிந்து கொண்ட அவர், தமது நிலத்தில் வீடு கட்ட அவர்களின் சேவையை நாடியுள்ளார்.

எனினும், வீட்டின் வரைப்படத்திற்காக 15 ஆயிரம் ரிங்கிட்டையும், கட்டுமானப் பணிகளுக்காக இரண்டு லட்சத்து 30 ஆயிரம் ரிங்கிட்டையும் செலுத்திய பின்னர் அவர்களை தொடர்புக் கொள்ள முடியாமல் போனதாக அவர் தமது புகாரில் குறிப்பிட்டுள்ளார்.

38 வயது அஹ்மட் புவாட் என்பவர், தமது வீட்டை புதுபிக்கும் பணிகளுக்கான வரைப்படத்தை தயார் செய்ய அந்த ஜோடியிடம் 15-ஆயிரம் ரிங்கிட்டை கொடுத்து ஏமார்ந்துள்ளார். மூன்று மாதங்கள் சென்ற பின்னரே அப்படி ஒரு சேவை இல்லை என்பது அவருக்கு தெரிய வந்துள்ளது.

அவர்களை போல இன்னும் அறுவர் , முறையே ஒரு லட்சத்து 90 ஆயிரம் முதல் மூன்று லட்சம் ரிங்கிட் வரையில் அந்த தம்பதியிடம் கொடுத்து ஏமார்ந்ததும் தெரிய வந்துள்ளது.

அதனால், தங்களை போல மேலும் பலரை ஏமாற்றி இருக்கலாம் என நம்பப்படும் அந்த ஜோடிக்கு எதிராக போலீசார் உடனடியாக விசாரணை மேற்கொள்வார்கள் என தாம் நம்புவதாகவும் அஹ்மட் புவாட் சொன்னார்.

 Tags
allegedly cons eight clients

House contractor

of RM1.85mil

on Facebook


72,000 ரிங்கிட் மதிப்பிலான போதை பொருள் பறிமுதல் ; இருவர் கைது

செம்போர்னா , ஜூலை 6 – செம்போர்னா, டாதாரன் லெபாவில் நேற்று இரவு போலீஸ் நடத்திய சோதனை நடவடிக்கையில் 2 கிலோ எடை மற்றும் 72,000 ரிங்கிட் மதிப்பிலான ஷாபு வகை போதைப்பொருள் பறிமுதல் செய்யப்பட்டுள்ளது.

அங்கு வசிக்கும் பொது மக்களிடம் இருந்து கிடைத்த புகாரை அடுத்து போலீஸ் 36 மற்றும் 53 வயதுடைய வெளிநாட்டு ஆடவர் உட்பட 2 பேரை கைது செய்துள்ளனர்.

சந்தேகத்திற்கிடமான நிலையில் நிறுத்தப்பட்டிருந்த காரை போலீஸ் சோதனையிட்ட போது நீல நிற பையினுள் சீன மொழியில் எழுதப்பட்ட இரண்டு பிளாஸ்டிக் துண்டில் ஷாபு வகை போதை பொருள் இருப்பதை போலீஸ் கண்டுபிடித்தனர்.

கைது செய்யப்பட்ட அவ்விருவரும் விசாரணைக்காக 7 நாட்களுக்கு தடுத்து வைக்கப்பட்டுள்ளனர்.

 Tags
bernilai RM72000

dua pengedar dadah

Polis tahan

rampas syabu


மூன்று வாரங்களில் வயதான ஜோடி மும்முறை கொள்ளை ; மூவர் கைது

பேராக், ஈப்போவில், கடந்த மூன்று வாரங்களில், வயதான ஜோடி ஒன்றை குறி வைத்து, அவர்களின் வீட்டை மும்முறை கொள்ளையிட்ட மூன்று ஆடவர்கள் கைதுச் செய்யப்பட்டனர்.

நேற்று நண்பகல் மணி இரண்டு வாக்கில், பெர்சாமிலுள்ள இரு வேறு பகுதிகளில் மேற்கொள்ளப்பட்ட சோதனைகளில், 33,39 மற்றும் 41 வயதான அம்மூவரும் கைதானதை, ஈப்போ OCPD யாஹ்யா ஹசான் உறுதிப்படுத்தினார்.

அவர்களிடமுந்து வாகனம் ஒன்றும், திருடப்பட்ட பொருட்களும் பறிமுதல் செய்யப்பட்டன.

கைதுச் செய்யப்பட்ட மூவரில் இருவர், போதைப் பொருள் உட்கொண்டிருந்ததும் சிறுநீர் பரிசோதனையில் தெரிய வந்ததாக, யாஹ்யா சொன்னார்.

அம்மூவருக்கும், ஈப்போ சுற்று வட்டாரப் பகுதியில் நிகழ்ந்த இதர வீடு புகுந்து கொள்ளை சம்பவங்களுக்கும் தொடர்பு உள்ளதா என்பதை கண்டறிய போலீசார் விசாரணை மேற்கொண்டுள்ளனர்.

பெர்சாம், தாமான் ரியாவில், கடந்த மூன்று வாரங்களில், மூன்று முறை கொள்ளைக்கு இலக்கான வயதான ஜோடி சுமார் 26 ஆயிரம் ரிங்கிட்டை இழந்ததாக, கடந்த சனிக்கிழமை செய்தி வெளியிடப்பட்டிருந்தது குறிப்பிடத்தக்கது.

 Tags
Cops nab trio who

in three weeks

robbed elderly couple

three times


பிலிப்பைன்ஸ் அதிபர் ஃபெர்டினாண்ட் இஸ்தானா நெகாராவுக்கு வருகை

கோலாலம்பூர், ஜூலை 26 – பிலிப்பைன்ஸ் அதிபர் ஃபெர்டினாண்ட் ஆர். மார்கோஸ் மற்றும் அவரது துணைவியார் லூயிஸ் அரனேட்டா-மார்கோஸ் நேற்று இஸ்தானா நெகராவிற்கு வருகை தந்தனர்.

அவர்களது மூன்று நாள் அதிகாரப்பூர்வ வருகையின் போது மாட்சிமை தங்கிய பேரரசர் சுல்தான் அப்துல்லா ரியாதுடின் மற்றும் பேரரசி துங்கு அசிசா அமினாவும் அவர்களை வரவேற்றனர்.

அவர்களின் வருகையின் போது பிரதமர் டத்தோஸ்ரீ அன்வார் , அவரது துணைவியார் டத்தோஸ்ரீ டாக்டர் வான் அசிசா , துணைப் பிரதமர் மற்றும் அமைச்சரவை உறுப்பினர்களும் உடன் இருந்தனர்.

அவர்களின் வருகையை சிறப்பு செய்யும் வகையில் பிலிப்பைன்ஸ் மற்றும் மலேசியாவின் தேசிய கீதங்கள் பாடப்பட்டு ,21 பீரங்கி குண்டுகள் முழங்க மரியாதை அணிவகுப்பு நடைபெற்றது.

இவரது வருகை பிலிப்பைன்ஸ் மற்றும் மலேசியாவிற்கும் இடையிலான நட்புறவை வலுப்படுத்த முக்கிய நோக்கத்தை கொண்டுள்ளது.

 Tags
di Istana Negara

Presiden Filipina diberi sambutan negara

video


கெமாமான் இடைத்தேர்தலில் பாஸ் கட்சி சார்பில் மகாதீரா? பாஸ் மறுப்பு

திரெங்கானு, அக் 4 – திரெங்கானு கெமாமான் இடைத்தேர்தலில் மகாதீர் பாஸ் பாஸ் கட்சியின் வேட்பாளராக மகாதீர் நிறுத்தப்படுவார் என வெளிவந்த தகவலை அக்கட்சியின் துணைத் தலைவர் துவான் இப்ராஹிம் மருத்திருக்கிறார். அது தவறான ஆருடம் என கூறியதோடு பாஸ் கட்சியின் வேட்பாளர் யார் என்பது பின்னர் அறிவிக்கப்படும் என அவர் தெரிவித்தார்.

தற்போதைய ஒற்றுமை அரசாங்கத்தின் செயல்திறனை முறையாக கவனித்து விமர்சனங்களை முன்வைக்க அரசியலில் நீண்டானுபவம் கொண்ட மகாதீர் மக்களவைக்கு தேர்ந்தெடுக்கப்படுவது சரியான தேர்வாக அமையும் என பாஸ் கட்சியின் வட்டாரத்தை மேற்கோள்காட்டி நேற்று ஒரு செய்தி வெளிவந்திருந்தது.

அது தொடர்பில் கருத்துரைத்த துவான் இப்ராஹிம் இவ்வாறு பதிலளித்தார்.

 Tags
denies report Pas will field

Dr M for Kemaman by-election

Tuan Ibrahim


தூக்கு கயிறு வடிவில் ஆடையா ? சர்ச்சையில் மாடல் அழகி

ஜூன் 3, பிரான்ஸ் – ஈரான் நாட்டு மாடல் அழகி ஒருவர் தான் அணிந்திருந்த ஆடையால் சர்ச்சையில் சிக்கியுள்ளார். பிரான்ஸில் நடைப்பெற்று வரும்2023 கென்னஸ் திரைப்பட விழாவில் கலந்துக் கொண்ட 33 வயது மாடல் அழகி மாலாக்க ஜபேரி (Mahlagha Jaberi) தூக்கு கயிறு வடிவில் ஆடை ஒன்றை அணிந்திருந்தார். அவரது அந்த் ஆடை பலரது கவனத்தை ஈர்த்திருந்ததோடு சர்ச்சைக்கும் ஆளாகியுள்ளது.

தன் நாட்டில் இடம்பெறும் தூக்குத் தண்டனை சட்டம் பற்றி இந்த கென்னஸ் திரைப்பட விழா மூலம் உலக மக்களுக்கு தெரிவிக்க தாம் இந்த ஆடை வடிடை தேர்ந்தெடுத்ததாக, தனது இன்ஸ்தாகிராம் பக்கத்தில் பதிவிட்டுள்ளார் ஜபேரி.

தனது இந்த ஆடையின் பின் பக்கத்தில் ”தூக்குத் தண்டனை நிறுத்தப்பட வேண்டும்” என்ற வாசகமும் எழுதப்பட்டிருந்ததாகவும், ஆனால் விழா ஏற்பாட்டுக் குழுவினர் அந்த வாசகத்தை காட்டக் கூடாது என கூறிவிட்டதாகவும் அவர் தனது பதிவில் கூறியுள்ளார்.

ஜபேரியின் இந்த செயல் மிகவும் துணிச்சல்கரமானது என பலர் பாராட்டினாலும், இன்னும் சிலர் அவர் அணிந்திருந்த ஆடை அவமானமிக்கதாக அமைந்திருந்ததாக கருத்து பதிவிட்டுள்ளனர். ஈரானில் இவ்வாண்டு மட்டுமே இதுவரை 200 பேர் தூக்கிலிடப்பட்டுள்ளனர் என்பது குறிப்பிடத்தக்கது.

 Tags
'disgraceful'

Iranian model

noose dress

other controversial fashion moments


நவீன்  கொலை  விவகாரத்தில்  சட்டத்துறை  மேல் முறையீடு  செய்ததை  அறிந்து தாயார்  கண்ணீர்

புத்ராஜெயா: அக் 13 – தனது மகனைக் கொன்றதாகக் குற்றம் சாட்டப்பட்ட ஐந்து பேரை விடுவித்ததற்கு எதிராக சட்டத்துறை தலைலர் அலுவலகம் மேல்முறையீட்டு நோட்டீஸ் தாக்கல் செய்ததை அறிந்த டி. நவீனின் தாயார் கண்ணீர் விட்டார். இது தொடர்பான மேல் முறையீடு மனுவை இன்று காலை 11.43 மணிக்கு தாக்கல் செய்ததாக சட்டத்துறை அலுவலகத்தின் அதிகாரி ஹஸ்மிசா ஹுசைன் கூறியதைத் தொடர்ந்து அந்த அலுவலகத்திலிருந்து வெளியேறிய சாந்தி கண்ணீர் விட்டு அழுதார். சட்டத்துறை தலைவர் அலுவலகத்திற்கு ஆதரவளிக்க அங்கு 300 பேர் கூடியிருந்த வேளையில் அருண் துரைசாமி, சாந்திக்கு ஆறுதல் படுத்தினார்.

இதற்கு முன்னதாக, சாந்தி தனது மகன் நவீனின் வழக்கு தொர்பில் சட்டத்துறை தலைவரின் அலுவலகம் மேல் முறையீடு மனுவை தாக்கல் செய்யவேண்டும் என கோரி சட்டத்துறை தலைவரின் அலுவலகத்தில் மகஜர் கொடுக்க வந்திருந்தார். அந்த மகஜரை பெற்றுக்கொண்ட அதிகாரி ஐந்து நிமிடங்களுக்கு பிறகு மீண்டும் அங்கு வந்து மேல் முறையீடு மனு தாக்கல் செய்யப்பட்டுவிட்டதாக தெரிவித்தார். 2017 ஆம் ஆண்டு 18 வயதான நவீனைக் கொலை செய்ததாகக் குற்றம் சாட்டப்பட்ட ஐந்து பேரை அக்டோபர் 3ஆம் தேதியன்று பினாங்கில் உள்ள ஜார்ஜ் டவுன் உயர் நீதிமன்றம் விடுதலை செய்தது.

இதனிடையே நவீன் மேல்முறையீட்டில் அரசு தரப்பில் வழக்கில் ஆஜராகுவதற்கு வழக்கறிஞர் வி. சிதம்பரத்தை கொண்டு வருவது குறித்து பரிசீலிக்குமாறு குடும்பத்தினர் அரசாங்கத்திடம் கோரிக்கை விடுத்துள்ளதாக அருண் துரைசாமி பின்னர் செய்தியாளர்களிடம் தெரிவித்தார்.

மேல்முறையீடு முடிவடையும் வரை, குற்றம் சாட்டப்பட்ட 5 பேரையும் கைது செய்வதற்கான வாரண்டிற்கு விண்ணப்பிக்குமாறு நவீன் குடும்பத்தினர் சட்டத்துறை தலைவர் அலுவலகத்தில் கோரிக்கை விடுத்துள்ளதாகவும் அவர் தெரிவித்தார்.

 Tags
Arun doraisamy

murder case

T Nhaveen


டவ்னிங்  ஸ்திரிட்டிலுள்ள  பிரிட்டிஷ் பிரதமரின்  அலுவலக  தொகுதியின் வாயிலை கார் மோதியது

லண்டன், மே 26 – லண்டன் Downing Street ட்டில் உள்ள பிரிட்டிஷ் பிரதமரின் அலுவலக தொகுதியின் வாயிற் பகுதியில் கார் ஒன்று மோதியதை தொடர்ந்து பாதுகாப்பு விவகாரத்தில் சர்ச்சை எழுந்துள்ளது. எனினும் அந்த சம்பவத்திற்கு பயங்கராவாத தொடர்பு எதுவும் காரணம் இல்லையென பிரிட்டிஷ் போலீசார் தெரிவித்தனர். சம்பவம் நிகழ்ந்த இடத்தில் ஆயுதப் படை அதிகாரிகள் சந்தேகத்திற்குரிய வகையில குற்றவியல் சேதத்தை ஏற்படுத்தியதன் தொடர்பில் அபாயகரமாக வாகனம் ஓட்டிய ஆடவரை கைது செய்தனர். அந்த சம்வத்தில் எவரும் காயம் அடையவில்லை. அப்போது பிரிட்டிஷ் பிரதமர் Rishi Sunak அவரது இல்லம் மற்றும் அலுவலகத்தைக் கொண்ட Downing Street தொகுதியில் இருந்ததாகவும் எனினும் பின்னர் அவர் அங்கிருந்து வெளியேறியதாக பிரிட்டிஷ் ஊடகங்கள் தகவல் வெளியிட்டன.

 Tags
but not

car hits

Downing

gates

street

terror related


நியுயோர்க்கில் பள்ளி மாணவர்களை ஏற்றி சென்ற பேருந்து பள்ளத்தில் விழுந்தது; இருவர் மரணம்

நியூயார்க், செப் 22 – நேற்று நியுயோர்க்கில் இடைநிலைப் பள்ளியைச் சேர்ந்த 40 மாணவர்களையும், 4 பெரியவர்களையும் ஏற்றி சென்ற பேருந்து செங்குத்தான பள்ளத்தில் விழுந்து விபத்துக்குள்ளானதில் இரண்டு பேர் உயிர் இழந்ததோடு, பலர் பலத்த காயங்களுக்கு இலக்காகினர்.

பேருந்தின் முன்பக்க டயர் செயலிழந்துதான் இவ்விபத்திற்கான காரணம் என தெரியவந்துள்ள நிலையில், அது செயலிழந்ததற்கு உண்மையான காரணம் ஆராயப்பட்டு வருகிறது.

பேருந்தில் இருந்த பெரியவர்களில் இரு பெண்கள் உயிர் இழந்த இறந்த வேளை , மாணவர்கள் பலத்த காயங்களுடன் உயிர் தப்பினர்.

 Tags
2 die

as bus carrying school band

crashes in NY


காட்டுப் பகுதியில்  தங்கியிருந்த  சட்டவிரோத  குடியேறிகளில்   67 பேர்  கைது

சிரம்பான், பிப் 2 – நீலாய் ஸ்பிரிங்ஸில் பள்ளி வசதியுடன் தங்கியிருந்த இந்தோனேசியாவைச் சேர்ந்த 67 சட்டவிரோத குடியேறிகளை குடிநுழைவுத்துறை

அதிகாரிகள் கைது செய்தனர். அதிகாலை 1.30 மணியளவில் மேற்கொள்ளப்பட்ட நடவடிக்கையின்போது கைது செய்யப்பட்டவர்களில் 31 ஆடவர்கள், 36 பெண்கள் மற்றும் 36 சிறார்களுடன் 2 மாதக் கைக்குழந்தையும் அடங்கும் என குடிநுழைவுத்துறையின் இயக்குனர் Kenneth Tan Ai Kiang தெரிவித்தார். அண்டை நாட்டின் பாடத் திட்டத்தை பயன்படுத்தும் பள்ளிக்கூட வசதியையும் அவர்கள் பயன்படுத்தி வந்தனர்.

மின்சாரத் விநியோகத்திற்காக அவர்கள் ஜெனரெட்டரையும் பயன்படுத்தி வந்துள்ளனர். காட்டில் 1.2 கிலோமீட்டர் தொலைவில் அவர்கள் குடியிருந்த பகுதியை குடிநுழைவு அதிகாரிகள் கண்டுப் பிடித்தனர். கைது நடவடிக்கையின்போது அவர்களில் சிலர் மிகவும் முரட்டுத்தனமாக செயல்பட்டனர். கடந்த இரண்டு ஆண்டு காலமாக அவர்கள் அந்த இடத்தில் தங்கியிருந்ததாக தெரிய வருகிறது என Kenneth கூறினார்.

 Tags
67 arrested

Illegal settlements

with schools raided


ஹாங்காங் பொது விருது பேட்மின்டன் போட்டி: பியர்லி – எம். தீனா இறுதியாட்டத்திற்கு தேர்வு

கோலாலம்பூர், செப் 16 – ஹாங்காங் பொதுவிருது பேட்மிண்டன் போட்டியில் மகளிர் இரட்டையர் பிரிவில் மலேசியாவின் பியர்லி டான்- எம் தினா இறுதியாட்டத்திற்கு தேர்வு பெற்றனர். இன்று நடைபெற்ற அரையிறுதி ஆட்டத்தில் பியர்லி டான் – தீனா ஜோடி 21-13, 21-18 என்ற நேர் செட்டில் தாய்லாந்தின் Benyapa Aimsaard – Nuntakan Aimsaard இணையை வீழ்த்தினர். இன்றைய ஆட்டத்தில் தொடக்கம் முதலே பியர்லி டான் இணை சிறந்த விளையாட்டை வெளிப்படுத்தி 36 நிமிடங்களில் தங்களது ஆட்டத்தை வெற்றிகரமாக முடித்து அதிர்ச்சியை ஏற்படுத்தினர். ஹாங்காங் பொது விருது பேட்மிண்டன் போட்டியின் இறுதியாட்டம் நாளை நடைபெறும். நாளைய ஆட்டத்தில் இந்தோனேசியா அல்லது டென்மார்க் ஜோடியை பியர்லி டான் – தீனா சந்திப்பார்கள்.

இதனிடையே மகளிர் ஒற்றையர் பிரிவுக்கான இறுதியாட்டத்திற்கு தேர்வு பெறும் முயற்சியில் மலேசியாவின் Goh Jin Wei தோல்வி கண்டார். அவர் இன்றைய அரையிறுதி ஆட்டத்தில் சீனாவின் Zhang Yi Man னிடம் 14 -21, 11-21 என்ற புள்ளிக் கணக்கில் தோல்வி கண்டார்.


விடுதலைப்  புலிகள் தலைவர் பிரபாகரன் உயிருடன்  இருக்கிறரா? – இலங்கை ராணுவம் விளக்கம்

கொழும்பு , பிப் 14 – தமிழ ஈழ விடுதலைப் புலிகளின் தலைவர் வேலுப்பிள்ளை பிரபாகரன் உயிருடன் இருப்பதோடு சரியான நேரத்தில் அவர் பொதுமக்கள் முன்னிலையில் தோன்றுவார் என தமிழகத்தை சேர்ந்த பழ நெடுமாறன் கூறிய தகவலை இலங்கை மறுத்துள்ளது. இறுதிக்கட்ட போரில் அவர் இறந்தவிட்டதற்காக ஆதாரங்கள் எங்களிடம் இருப்பதாக இலங்கை ராணுவத்தின் செய்தி தொடர்பாளர் பிரிகேடியர் ரவி ஹேரத் தெரிவித்திருக்கிறார். 2009ஆம் ஆண்டு மே 18 ஆம் தேதி நடந்த இறுதிக்கட்ட போரில் பிரபாகரன் கொல்லப்பட்டார். அதற்கான மரபணு ஆதாரங்களையும் நாங்கள் எடுத்திருக்கிறோம் என ரவி ஹேரத் கூறினார்.

மே 19 ஆம் தேதியன்று நந்திகடல் ஏரிக் கரையில் பிரபாகரன் உடல் வைக்கப்பட்டிருந்தபோது பல ஆண்டு காலம் அவரது நம்பிக்கையான மெய்க்காப்பாளர்களான கருணா அம்மன், மற்றும் விடுதலைப் புலிகளின் முன்னாள் ஊடக பேச்சாளர் தயா மாஸ்டர் ஆகிய இருவரும் கொழும்புவிலிருந்து வரவழைக்கப்பட்டு பிரபாகரனின் உடலை உறுதிப்படுத்தியதாக உயர் ராணுவ அதிகாரியை மேற்கொள் காட்டி இலங்கை Daily Mirror பத்திரிகையும் தகவல் வெளியிட்டது. பிரபாகரன் உயிருடன் இருக்கிறார் என்ற தவறான தகவல் இலங்கை ராணுவத்திற்கு எந்தவித எச்சரிக்கை உணர்வையும் ஏற்படுத்தவில்லை. பிரபாகரன் கொல்லப்பட்டு விட்டார் என்பது எங்களுக்கு தெளிவாக தெரியும் என பிரிகேடியர் துரவி ஹேரத் தெரிவித்தார்.

 Tags
about Prabhakaran’s death

Have no doubt

SL Army responds


சட்டவிரோத  குடியேறிகளில்  653 பேர்   பிலிப்பின்ஸிற்கு  அனுப்பப்பட்டனர்

சண்டகான், மார்ச் 16 – சட்டவிரோத குடியேறிகளில் 653 பேர் தங்களது தாயகமாக பிலிப்பின்ஸிற்கு அனுப்பிவைக்கப்பட்டனர். சண்டகான் துறைமுகம் முலம் பெர்ரி வழியாக அவர்கள் பிலிப்பின்ஸ்ஸிற்கு அனுப்பிவைக்கப்பட்டனர். அவர்களில் 439 ஆடவர்கள் , 145 பெண்கள் மற்றும் 69 சிறார்களும் அடங்குவர் என சபா குடிநுழைவுத்துறையின் இயக்குனர் டத்தோ Sitti Saleha Habib Yusoff தெரிவித்தார். அந்த சட்டவிரோத குடியேறிகள் அனைவரும் இதற்கு முன் Kota Kinabalu, Papar மற்றும் Tawau குடிநுழை தடுப்பு முகாங்களில் தடுத்து வைக்கப்பட்டிருந்தனர்.

 Tags
653 Parti

back to Flipina

was sent


லோரியின் முன் கண்ணாடி வழியே வெளியே தூக்கியெறியப்பட்ட இந்திய ஆடவர் மரணம்

பேராக், தாப்பாவிற்கு அருகில், வட மாநிலங்களை நோக்கி செல்லும் வடக்கு தெற்கு நெடுஞ்சாலையில், மீன்களை ஏற்றியிருந்த லோரி ஒன்று Treler லோரியை மோதி விபத்துக்குள்ளானதில், மீன் லோரியில் பயணித்த 41 வயது எஸ்.உமாபதி உயிரிழந்தார்.

தாம் பயணித்த லோரியின் முன் கண்ணாடி வழியாக வெளியே தூக்கியெறியப்பட்ட உமாபதி, அதே லோரி மோதி சம்பவ இடத்திலேயே உயிரிழந்ததாக கூறப்படுகிறது.

மீன் லோரியின் ஓட்டுனரான 49 வயது ஆடவர் கை, கால், தோள்பட்டையில் காயத்திற்கு இலக்கான வேளை ; Treler ஓட்டுனருக்கு காயம் எதுவும் ஏற்படவில்லை.

கோலாலம்பூரிலிருந்து ஈப்போ நோக்கி பயணமான மீன் லோரி, சம்பவ இடத்தை அடைந்ததும் கட்டுப்பாட்டை இழந்து Treler லோரியின் பின்புறத்தை மோதி விபத்துக்குள்ளானதாக, தாப்பா மாவட்ட போலீஸ் தலைவர் சுப்ரிடெண்டன் வான் அசாருடின் வான் இஸ்மாயில் தெரிவித்தார்.

 Tags
Death was thrown

from the windshield

of the truck


இந்தோனேசியாவில் பலமான நிலநடுக்கம் ; பீதியடைந்த மக்கள்

ஜகார்த்தா, ஜன 10 – இந்தோனேசியா, Tanimbar தீவு கூட்டங்களை, 7.6 Magnitude அளவிலான வலுவான நிலநடுக்கம் உலுக்கியதை தொடர்ந்து, மக்கள் பீதியடைந்து வீடுகளில் இருந்து வெளியேறினர்.

அந்த வலுவான நிலநடுக்கத்தை அடுத்து குறைந்தது நான்கு பலமான நில அதிர்வுகள் ஏற்பட்ட நிலையில், அந்த நில அதிர்வுகள் வட அஸ்திரேலியா வரை உணரப்பட்டதாக கூறப்பட்டது.

இதனிடையே, அந்த நிலநடுக்கத்தை அடுத்து வெளியிடப்பட்ட சுனாமி எச்சரிக்கை , 3 மணி நேரத்திற்குப் பின்னர் மீட்டுக் கொள்ளப்பட்ட நிலையில், இதுவரை 15 வீடுகளும் , இரு பள்ளிக்கூட கட்டடங்களும் சேதமடைந்ததாக தெரிவிக்கப்பட்டது.

 Tags
7.6 magnitude

indonesia

lifted

Quake

rattled

tsunami

warning


எம்.ஏ.சி.சி விசாரணைக்கு முழு ஒத்துழைப்பு வழங்குவேன்  – சிவக்குமார்

கோலாலம்பூர், ஏப் 13 – தமது அலுவலகத்தைச் சேர்ந்த அதிகாரி ஒருவரை எம்.ஏ.சி.சி கைது செய்துள்ளதை தாம் அறிந்திருப்பதோடு இதன் தொடர்பில் ஊழல் தடுப்பு ஆணையம் மேற்கொண்டுவரும் விசாரணைக்கு மனித வள அமைச்சும் தாமும் முழு ஒத்துழைப்பை வழங்குவோம் என மனித வள அமைச்சர் வி.சிவக்குமார் தெரிவித்துள்ளார்.

இந்த விவகாரம் இன்னமும் விசாரணையில் இருப்பதால் இப்போதைக்கு எந்தவொரு கருத்துக்களையும் தாம் வெளியிட முடியாத நிலையில் இருப்பதாக இன்று வெளியிட்ட அறிக்கையில் அவர் கூறியிருக்கின்றார்.

எனவே எம்.ஏ.சி.சி விசாரணை முடியும்வரை எந்த தரப்பினரையும் பாதிக்கக்கூடிய ஆருடங்கள் மற்றும் அனுமானங்களை ஊடகங்களும் இதர தரப்பினரும் தவிர்ப்பார்கள் என சிவக்குமார் நம்பிக்கை தெரிவித்தார்.

 Tags
I will fully cooperate

investigation

Sivakumar

with the MACC


சபா சட்டமன்றத்தில்   இன்னமும்  பெரும்பான்மை  இருப்பதாக   GRS கூறிக்கொண்டது

கோத்தா கினபாலு, ஜன 7 – முதலமைச்சர் Hajiji Noor ருக்கான ஆதரவை தேசிய முன்னணி மீட்டுக்கொண்ட போதிலும் சபா மாநிலத்தை நிர்வாகம் செய்வதற்கு தங்களுக்கு இன்னமும் குறுகிய பெரும்பான்மை இடங்கள் இருப்பதாக GRS எனப்படும் Gabunngan Rakyat Sabah கூட்டணியின் தலைமை செயலாளரான Masidi Manjun கூறிக்கொண்டார். அம்னோவைச் சேர்ந்த ஆறு சட்டமன்ற உறுப்பினர்கள் உட்பட 43 சட்டமன்ற உறுப்பினர்களின் ஆதரவை தாங்கள் பெற்றுள்ளதாக அவர் தெரிவித்தார். எனினும் சம்பந்தப்பட்ட அந்த ஆறு சட்டமன்ற உறுப்பினர்களின் பெயர்களை Masidi Manjun அறிவிக்கவில்லை. பக்காத்தான் ஹரப்பானின் ஏழு சட்டமன்ற உறுப்பினர்கள் மற்றும் அம்னோவின் ஆறு சட்டமன்ற உறுப்பினர்களின் ஒத்துழைப்போடு சபாவை நிர்வகிப்பதற்கான குறுகிய பெரும்பான்மையை GRS கொண்டிருப்பதாக அவர் கூறினார்.

 Tags
6 -

dakwa

GRS

majoriti

umno


இயக்குனராக அறிமுகமாகும் நடிகர் விஜய்யின் மகன் சஞ்சய்

தமிழ்நாடு, ஆகஸ்ட்டு 29 –  தளபதி விஜய்யின் மகன் ஜேசன் சஞ்சய், லைகா நிறுவனத்தின் தயாரிப்பில், முதல் படத்தை இயக்க போவதாக அதிராப்பூர்வ அறிவிப்பு வெளியிடப்பட்டுள்ளது.

2009-ஆம் ஆண்டு, நடிகர் விஜய் நடிப்பில் வெளியான வேட்டைக்காரன் திரைப்படத்தில், “நா அடிச்சா தாங்க மாட்ட” பாடலில் சஞ்சை போட்ட ஆட்டம் பலரது கவனத்தை ஈர்த்தது.

அதன் பின்னர், குழந்தை நட்சத்திரமாக சஞ்சய் அவதாரம் எடுப்பார் என பரவலாக எதிர்ப்பார்க்கப்பட்ட நிலையில், பட்டப்படிப்பை முடிக்க அவர் வெளிநாடு சென்றார்.

பிரேமம் இயக்குனர் அல்போன்சு புத்திரன், சஞ்சையை கதாநாயகனாக அறிமுகம் செய்ய ஒருமுறை கதை ஒன்றை கூறியிருந்தார். ஆனால், நடிப்பில் ஆர்வமில்லை என்றும், இயக்குனராக விரும்புவதாகவும் கூறிய சஞ்சை சில குறுப்படங்களையும் இயக்கியுள்ளார்.

இந்நிலையில், சுபாஸ்கரனின் லைகா நிறுவனம் தயாரிக்கும் அடுத்த படத்தை சஞ்சய் இயக்கவுள்ளதாக, அதிகாரப்பூர்வ தகவல்கள் வெளியாகியுள்ளன.

அந்த படத்திற்கான ஒப்பந்தத்தில் சஞ்சய் கையெழுத்திடும் புகைப்படங்களை, லைகா நிறுவனம் தனது டிவிட்டரில்(எக்ஸ்) பகிர்ந்துள்ளது குறிப்பிடத்தக்கது.

 Tags
Actor Vijay's son

is making his directorial debut

Sanjay


கெடா சட்டமன்றம்    புதன்கிழமை    கலைக்கப்படும்

அலோஸ்டார், ஜூன் 26 – கெடா சட்டமன்றம் புதன்கிழைமை கலைக்கப்படுகிறது. மாநில தேர்தலுக்கு வழிவிடும் வகையில் சட்டமன்றத்தை கலைப்பதற்கு கெடா சுல்தான் Sallehuddin Sultan Badlishah இணக்கம் தெரிவித்துள்ளார் என மந்திரிபுசார் முகமட் சனுசி (Mohammad Sanusi ) தெரிவித்தார். கெடா சுல்தான் நேற்று தமக்கு பேட்டி வழங்கியதோடு ஜூன் 28 ஆம் தேதி சட்டமன்றத்தை கலைப்பதற்கு அனுமதி வழங்கியிருப்பதாக முகமட் சனுசி கூறினார். மாநில தேர்தல் முடியும்வரை நடப்பு மாநில அரசாங்கம் பராமரிப்பு அரசாங்கமாக செயல்படும் என அவர் தெரிவித்தார். .

 Tags
assembly

kedah

on wednesday

to dissolver


சொந்த ஊர்களுக்கு திரும்பும் வாகனமோட்டிகளை ‘தொந்தரவு’ செய்வதற்காக ஒப் செலமாட் மேற்கொள்ளப்படவில்லை

கோலாலம்பூர், ஜன 20 – OP SELAMAT சோதனை நடவடிக்கை தொடங்கப்பட்ட கடந்த பத்தாண்டுகளில், வாகனமோட்டிகளிடையே விழிப்புணர்வை ஏற்படுத்துவதன் வாயிலாக, சாலை விபத்துகளை குறைத்து, போக்குவரத்தை சீர் செய்யும் நடவடிக்கைகளில் கவனம் செலுத்தப்பட்டு வருகிறது.

குறிப்பாக, போக்குவரத்து நெரிசல் ஏற்படும் பகுதிகளில், வாகனமோட்டிகளின் பாதுகாப்பை உறுதிச் செய்யவும், தேவையான உதவிகளை வழங்கவும் OP SELAMAT சோதனை நடவடிக்கை மேற்கொள்ளப்பட்டு வருவதாக, போக்குவரத்து அமலாக்கா விசாரணை துறை இயக்குனர் டத்தோ ஸ்ரீ மாட் காசிம் காரிம் தெரிவித்தார்.

அதனால், வரிசையை முந்திச் செல்வது, அவசர பாதைகளை தவறாக பயன்படுத்துவது, போக்குவரத்துக்கு இடையூறை ஏற்படுத்தாத வகையில் வாகனங்களை நிறுத்துவது என வாகனமோட்டிகள் சாலை விதிமுறைகளை பின்பற்றி ஒத்துழைப்பு வழங்க வேண்டுமென மாட் காசிம் கேட்டுக் கொண்டார்.

சீனப் புத்தாண்டை முன்னிட்டு, இம்மாதம் 18-ஆம் தேதி தொடங்கி 27-ஆம் தேதி வரையில், மேற்கொள்ளப்படும் சாலை தடுப்பு சோதனைகள் வாகனமோட்டிகளின் பயணத்திற்கு இடையூறை ஏற்படுத்துமென, நாளிதழ் ஒன்று வெளியிட்ட செய்தி தொடர்பில், மாட் காசிம் இவ்வாறு கருத்துரைத்தார்.

 Tags
is not to disturb

op selamat

the journey back

to the village


RM9,532 டோல் கட்டண பாக்கியா? ;  266 முறை கட்டணம் செலுத்தாமல் பயணித்த ‘பிக்கப்’ ஓட்டுனர் கைது

பேங்கோக், ஜூலை 5 – 70 ஆயிரம் பாட் அல்லது ஒன்பதாயிரத்து 532 ரிங்கிட் டோல் கட்டண பாக்கியை செலுத்த மறுத்த கம்போடிய வாகன ஓட்டுனர் ஒருவரை, தாய்லாந்து நெடுஞ்சாலை போலீசார் கைதுச் செய்தனர்.

உள்நாட்டு நேரப்படி, நேற்று முன்தினம், அதிகாலை மணி 1.30 வாக்கில், பாங் லாமுங் (Bang Lamung) டோல் கட்டண சாவடி வழியாக கட்டணம் செலுத்தாமல் பயணிக்க முயன்ற அவ்வாடவன் கைதுச் செய்யப்பட்டான்.

தாய்லாந்தில் போக்குவரத்தை மேம்படுத்த அரசாங்கம் பல்வேறு முயற்சிகளை மேற்கொண்டு வருகிறது.

M-Flow கட்டணக் கணக்கு இல்லாமல் வாகனங்கள் நெடுஞ்சாலைகளை பயன்படுத்த அனுமதிக்கப்படுவதும் அதிலடங்கும். எனினும், நெடுஞ்சாலையைப் பயன்படுத்திய இரு நாட்களுக்குள் நிலுவையில் இருக்கும் கட்டணத்தை வாகனமோட்டிகள் செலுத்திவிட வேண்டும்.

எனினும், நெடுஞ்சாலையை பயன்படுத்திய பின்னர், வாகனமோட்டிகள் சிலர் பல காலமாக சாலை கட்டணத்தை செலுத்தாமல் டிமிக்கி கொடுத்து வந்தனர்.

அவ்வாறு ஏமாற்று வேலையில் ஈடுபட்டு வந்த முதல் 20 வாகனமோட்டிகளில், கைதுச் செய்யப்பட்ட கம்போடிய ஆடவனும் அடங்குவான்.

அவ்வாடவனுக்கு சொந்தமான பிக்காப் வாகனம் இதுவரை 266 முறை டோல் கட்டணத்தை செலுத்தாமல், நெடுஞ்சாலையை பயன்படுத்தியுள்ளதை அந்நாட்டு போலீசார் அடையாளம் கண்டுள்ளனர்.

 Tags
532

kerana enggan bayar tol

Pemandu ditahan

RM9


உக்ரெய்னுக்கு போர் விமானங்கள் அனுப்பமாட்டோம் – ஜெர்மன்   திட்டவட்டம்

பெர்லின். ஜன 30 – உக்ரெய்னுக்கு போர் விமானங்களை ஜெர்மன் அனுப்பிவைக்காது என அந்நாட்டின் பிரதமர் Olaf Scholz திட்டவட்டமாக தெரிவித்துள்ளார். ரஷ்யாவின் படையெடுப்பை ஒரு முடிவுக்கு கொண்டுவருவதற்கு நவீனமயமான ஆயுதங்களை வழங்கும்படி மேற்கத்திய நாடுகளை வழங்கும்படி உக்ரெய்ன் கேட்டுக்கொண்டிருந்தது. பீராங்கி டாங்குகளை அனுப்புவதற்கு முன்வருவதாகவும் ஆனால் போர் விமானங்களை அனுப்ப முடியாது என்பதில் ஜெர்மன் உறுதியாக இருப்பதாக Olaf Scholz தெரிவித்தார்.


உத்தரவை ஏற்க  மறுத்ததால்  பதவி நீக்கம்  செய்வதாக  மகாதீர்  மிரட்டினார் – லிம் குவான் எங்

கோலாலம்பூர், ஆக 7- பக்காத்தான் ஹரப்பான் நிர்வாகத்தின்போது மூன்று சீரமைப்ப்பு திட்டங்களை மேற்கொண்ட தமது முயற்சிகள் டாக்டர் மகாதீரின் விருப்பத்திற்கு எதிராக இருந்ததால் நிதியமைச்சர் பதவிலியிருந்து நீக்கப்போவதாக மூன்று முறை தம்மை துன் டாக்டர் மகாதீர் மிரட்டியதாக லிம் குவான் எங் தெரிவித்தார்.

இதனால் அமைச்சரவையிலிருந்து வெளியேறுவதற்கு தாம் மூன்று முறை தயாராய் இருந்ததாக லிம் குவான் எங் கூறினார். நேரடி பேச்சுக்களின் மூலம் வழங்கப்படும் அரசாங்க குத்தகைகளை மறுபரிசீலனை செய்வது, அரசாங்கத்தில் அங்கம் வகிக்கும் ஒவ்வொரு நாடாளுமன்ற உறுப்பினர்களுக்கும் ஆண்டு  ஒதுக்கீடாக 38 லட்சம் ரிங்கிட் வழங்குவது , பிளஸ் டோல் கட்டணத்தை குறைப்பது போன்ற தமது முயற்சிகளையும் பரிந்துரைகளையும் டாக்டர் மகாதீர் நிராகரித்தாக லிம் குவான் எங் கூறினார்.

நிதியமைச்சர் என்ற முறையில் அவரது உத்தரவை மீறியதற்காக தம்மை நீக்கவிருப்பதாக மூன்று முறை மகாதீர் தம்மை மிரட்டியதாக எச்சரித்தாக லிம் தெரிவித்தார். அமைச்சர்களின் உத்தேச சீரமைப்பு முயற்சிகளையம் அந்த முன்னாள் பிரதமர் நிராகரித்தார். எனது முயற்சிக்கு அமைச்சரவை உறுப்பினர்கள் ஆதரவு தெரிவித்த போதிலும் மூன்று முறையும் மகாதீர் நிராகரித்தார் என லிம் குவான் எங் தெரிவித்தார். 2018ஆம் ஆண்டு முதல் 2020 ஆம் ஆண்டுவரை நிதியமைச்சராக இருந்தபோது இந்த முயற்றியை மேற்கொண்டதாக தமது முகநூலில் லிம் குவான் எங் தெரிவித்தார்.

 Tags
dismissal for refusing

lim guan eng

Mahathir threatened

to accept the order


காரில் மரம் விழுந்தது தாயும் மகனும் சொற்ப காயத்தோடு உயிர் தப்பினர்.

ஈப்போ, செப் 9- தங்களது கார் மீது மரம் விழுந்ததில் 47 வயது பெண்ணும் அவரது பதின்ம வயது மகனும் சொற்ப காயத்தோடு உயிர் தப்பினர்.

ஈப்போ, தாமான் சொங் சூன்னில் இந்த சம்பவம் நிகழ்ந்ததாகப் பேரா தீயணைப்பு மற்றும் மீட்புத்துறையின் நடவடிக்கைப் பிரிவின் அதிகாரி முகமது ரொசாய்ரி அப்துல் ரஹீம் தெரிவித்தார். அந்த கார் நகர்ந்து கொண்டிருந்தபோது அதன் மீது மரம் விழுந்ததாக நம்பப்படுகிறது.

சம்பவம் நிகழ்ந்த இடத்திற்கு வந்த தீயணைப்பு வீரர்கள் மரத்தை வெட்டி அப்புறப்படுத்தியதைத் தொடர்ந்து காரிலிருந்து வெளியேற்றப்பட்ட பெண்ணும் அவரது மகனும் அருகேயுள்ள கிளினிக்கிற்குச் சிசிச்சைக்காகக் கொண்டுச் செல்லப்பட்டதாக முகமது ரொசாய்ரி கூறினார்.

 Tags
car

injured

ipoh

mom

teen son

tree falls


உணவை தயார் செய்து கொடுக்க தாமதம் ஆனதால் வந்த வினை ; சினமடைந்த வாடிக்கையாளர் உணவக ஊழியரை தாக்கியதால் பரபரப்பு

அமெரிக்கா, வாஷிங்டனிலுள்ள உணவகம் ஒன்றில், ஆர்டர் செய்த ‘டகோஸ்’ சுருல் உணவு, விரைவாக சமைக்கப்படாததால், சினமடைந்த வாடிக்கையாளர் ‘வெறித்தனமாக’ நடந்து கொண்டதாக கூறப்படுகிறது.

சம்பவத்தின் போது, உணவக பணியாளரின் கையில் இருந்த டகோஸ் உணவு பொட்டலத்தை அந்த ஆடவர் பிடித்து இழுக்க முயன்றுள்ளார்.

எனினும், அதற்குள் அந்த பணியாளர் அந்த உணவை குப்பை தொட்டியில் போட்டு விட்டதால், சினமடைந்த வாடிக்கையாளர் அங்கிருந்த பொருட்களை எடுத்து பணியாளரை நோக்கி வீசியுள்ளார்.

அந்த தாக்குதலில் இருந்து தப்ப அந்த பணியாளர் உணவகத்தின் பின்புறம் நோக்கி ஓடி விட்டதாக கூறப்படுகிறது.

அச்சம்பவத்தில் யாரும் காயமடையவில்லை என, மெட்ரோபோலிடன் (Metropolitan) போலீசார் தெரிவித்தனர்.

 Tags
attack restaurant

Because

customers'

food is slow

to be ready

workers


அனைத்துலக அழுங்கு கடத்தல் கும்பலை கூண்டோடு பிடித்த  மலேசிய ஊழல் தடுப்பு ஆணையம்

பெட்டாலிங் ஜெயா ஜூலை 16: அழுங்கு கடத்தலில் ஈடுபட்டு வந்த அனைத்துலக கடத்தல் கும்பலை மலேசிய ஊழல் தடுப்பு ஆணையம் (MACC) கைது செய்துள்ளது.

வங்காளதேம், நேப்பாளம், பாகிஸ்தானை சேர்ந்த வெளிநாட்டினர் உட்பட ஏழு பேர் கைது செய்யப்பட்டதாக MACC தெரிவித்துள்ளது. மேலும், அமலாக்க அதிகாரிகளுக்கு லஞ்சம் கொடுத்ததாகவும், பணமோசடி நடவடிக்கைகளை மேற்கொண்டதாகவும் நம்பப்படுகிறது.

MACC-யின் பணமோசடி தடுப்பு பிரிவு நேற்று கிள்ளான், கோலாலம்பூர் ஆகிய இடங்களில் சோதனை நடத்தியபோது, கிள்ளானில் மட்டும் 23.4 மில்லியன் ரிங்கிட் மதிப்புள்ள இரண்டு டன் அழுங்கு உட்பட கோலாலம்பூரில் பல சொகுசு கார்கள் பறிமுதல் செய்யப்பட்டதாக தெரிவிக்கப்பட்டுள்ளது.

மருத்துவம் உள்ளிட்ட தேவைக்கு உலகளவில் அதிகம் கடத்தப்படும் ஒரு பாலூட்டி இனமாக அழுங்கு இருப்பது குறிப்பிடத்தக்கது.

 Tags
international pangolin scale trafficking

MACC busts

syndicate


சாலையில் தோன்றிய பெரிய குழியை மூடிய நடிகர் Arnold Schwarzenegger ; குவியும் பாராட்டு

Terminator புகழ் நடிகரும், கலிப்போர்னியாவின் முன்னாள் ஆளுநருமான அர்னால்ட் ஸ்வார்ஸ்னேக்கர் (Arnold Schwarzenegger), தமது குடியிருப்புப் பகுதியில் தோன்றிய பெரிய குழியை மூட உதவிக்கரம் நீட்டியது பலரது கவனத்தை பெற்றிருக்கிறது.

அந்த குழியால், கடந்த சில வாரங்களாக சுற்று வட்டார பகுதி மக்கள் பெரும் சிரமத்தை எதிர்நோக்கியிருந்தனர்.

பல முறை புகார் செய்யப்பட்டும், அதனை மூட நடவடிக்கை எடுக்கப்படாததால், தாம் தமது குழுவோடு இணைந்து அதனை மூட உதவியதாக, அர்னால்ட் தெரிவித்துள்ளார்.

சாலையிலுள்ள குழியை மூடும் ஒரு நிமிட காணொளி ஒன்றை 75 வயது அர்னால்ட் ட்விட் செய்துள்ளார்.

“புகார் செய்து கொண்டே இருக்காதீர்கள், பிரச்சனையை சரி செய்ய நம்மால் என்ன செய்ய முடியும் என சிந்தியுங்கள்” என அந்த காணொளி வாயிலாக அர்னால்ட் கேட்டுக் கொண்டுள்ளார்.

 Tags
Arnold Schwarzenegger

fills a

in his

LA

neighborhood

pothole

Tired of waiting


மதம் மாற விரும்பியவர் கேட்டுக்கொண்டதால்  அவருக்கு  இஸ்லாத்தை தழுவும் சடங்கை பிரதமர்  நடத்தி வைத்தார்  சமய விவகார  அமைச்சர்   –  நய்ம் மொக்தார்

கோலாலம்பூர், ஆக 26 – மதம் மாற விரும்பிய ஒருவர் கேட்டுக்கொண்டதைத் தொடர்ந்து அவரது விருப்பத்தை நிறைவு செய்யும் வகையில் அண்மையில் கிள்ளானில் நடைபெற்ற அது தொடர்பான சடங்கில் பிரதமர் டத்தோஸ்ரீ அன்வார் இப்ராஹிம் கலந்துகொண்டார் என பிரதமர்துறையின் சமய விவகார அமைச்சர் Nai’m Mokhtar தெரிவித்திருக்கிறார். அன்வாரின் அந்த நடவடிக்கை அரசியலமைப்பு சட்டத்திற்கோ அல்லது எந்தவொரு சட்டத்திற்கும் எதிரானது அல்ல என Na’im தெரிவித்தாக பெர்னாமா தகவல் வெளியிட்டது.

மதம் மாற விரும்பிய தனிப்பட்ட நபர் ஒருவரின் கோரிக்கையைத்தான் அன்வார் நிறைவேற்றினார். இந்த நிகழ்வுகூட முன்கூட்டியே திட்டமிடாத நிகழ்வு என அவர் தெரிவித்தார். அந்த நபருக்கு இஸ்லாமிய சமயத்தை தழுவும் சடங்கை பிரதமர் செய்துவைத்தது அந்த நபரைப் பொறுத்தவரை அது புதுமையானது என்பதோடு புதிதாக இஸலாத்தை தழுவியவருக்கு அது வரலாற்று பூர்வமான தினமாகும் என Na’im Mokhtar சுட்டிக்காட்டினார். ஒருவரை மதம் மாற்றுவது பிரதமரின் பணி அல்ல என்பதால் இந்து ஒருவரை மதம் மாற்றும் சடங்கிற்கு அன்வார் தலைமையேற்றதற்கு பல தரப்பினர் இதற்கு முன் சாடியிருந்தனர், அது தொடர்பான காணொளியும் கடந்த வாரம் சமூக வலைத்தளத்தில் வைரலானது.

 Tags
islamic conversion at convert

PM handled

Says minister


பினாங்கில் சில பகுதிகளில் திடீர் வெள்ளம்

ஜோர்ஜ் டவுன், செப்டம்பர் 4 – ஒரு மணி நேரம் பெய்த அடை மழையால், பினாங்கு மாநிலத்தின் சில பகுதிகளில் இன்று திடீர் வெள்ளம் ஏற்பட்டது.

தீவில் அமைந்துள்ள, கொம்தார் கட்டம், அதன் சுற்று வட்டாரப் பகுதிகள், ஜாலான் டிரான்ஸ்பர், ஜாலான் ரங்கூன், ஜாலான் மக்கலிஸ்டர், ஜாலான் அன்சன், ஜாலான் டத்தோ கெரமாட், அயிர் இத்தாம் மற்றும் தஞ்சோங் தோகோங் ஆகியவையும் அந்த திடீர் வெள்ளத்தில் பாதிக்கப்பட்ட பகுதிகள் ஆகும்.

செபராங் பெராய் உத்தாராவிலுள்ள, சில பகுதிகளும் பாதிக்கப்பட்டன.

குறிப்பாக, அங்கு பலத்த காற்றுடன் கூடிய அடை மழையால், வீடுகளின் கூரைகள் பறந்தன.

வெள்ள நீர் கணுக்கால் அளவுக்கு உயர்ந்ததாகவும் கூறப்படுகிறது.

கொம்தார் சுற்று வட்டாரப் பகுதியில், ஏற்பட்ட திடீர் வெள்ளத்தின் புகைப்படங்களை, அதன் சட்டமன்ற உறுப்பினர் தே லை எங் தனது முகநூலில் பதிவிட்டுள்ளார்.

அதில், கொம்தார் கட்டடத்தின் கீழ் மாடியிலிருந்து, மலைப்பாம்பு ஒன்று பிடிபட்ட புகைப்படமும் அடங்கும்.

எனினும், நண்பகல் வாக்கில் வெள்ளம் முற்றாக வடிந்தது.

இந்நிலையில், செபராங் பிராய் உத்தாரா பகுதியில் ஏற்பட்ட புயலால் பத்துக்கும் அதிகமான மரங்கள் வேரோடு சாய்தது குறித்து, மாநில தீயணைப்பு மீட்பு படைக்கு அவசர அழைப்புகள் விடுக்கப்பட்டதை, அதன் இயக்குனர் சாடோன் மொக்தார் உறுதிப்படுத்தினார்.

 Tags
Flash floods

hit parts

of Penang


மஞ்சோங்கில் மாணவர் உயிரிழந்த சம்பவம் ; திடீர் மரணமாக போலீஸ் வகைப்படுத்தியுள்ளது

பேராக், மஞ்சோங்கிலுள்ள, இடைநிலைப் பள்ளி ஒன்றை சேர்ந்த, மூன்றாம் படிவ ஆண் மாணவர் ஒருவர் கடந்த வாரம் உயிரிழந்த சம்பவத்தை, திடீர் மரணமாக போலீஸ் வகைப்படுத்தியுள்ளது.

நுரையீரலில் ஏற்பட்ட, உறைந்த இரத்த அடைப்பால் அந்த 15 வயது மாணவர் உயிரிழந்தது, சவப்பரிசோதனை வாயிலாக தெரிய வந்துள்ளதாக, மஞ்சோங் மாவட்ட போலீஸ் தலைவர் அசிஸ்டன் கமிஸ்னர் முஹமட் நோர்டின் அப்துல்லா தெரிவித்தார்.

அதனால், அச்சம்பவம் தொடர்பில் ஆரூடங்களை வெளியிட வேண்டாம் என அவர் பொதுமக்களை கேட்டுக் கொண்டார்.

இம்மாதம் 16-ஆம் தேதி, காலில் ஏற்பட்ட வலி காரணமாக, ஊன்றுகோலின் உதவியுடன் பள்ளிக்கு சென்ற அம்மாணவர் உடல் நலம் குன்றி காணப்பட்டார். அவரை அழைத்துச் செல்லுமாறு பள்ளி நிர்வாகம் பெற்றோருக்கு அழைப்பு விடுத்தது.

எனினும், உடல் நிலை மோசமானதால், அன்றிரவு மணி 10.10 வாக்கில், மஞ்சோங் மருத்துவமனையின் தீவிர கண்காணிப்பு பிரிவில் அனுமதிக்கப்பட்ட அம்மாணவர், நள்ளிரவு மணி 12.06 வாக்கில் உயிரிழந்ததை மருத்துவ அதிகாரிகள் உறுதிப்படுத்தினர்.

முன்னதாக, பள்ளியில் விளையாட்டு நடவடிக்கையில் ஈடுபட்டிருந்த போது மயங்கி விழுந்த அம்மாணவர், மறுநாள் மரணமடைந்ததாக, சமூக ஊடகங்களில் வைரல் செய்தி ஒன்று பகிரப்பட்டு வருவது குறிப்பிடத்தக்கது.

 Tags
di Manjung

kematian pelajar

mengejut

Polis klasifikasi

sebagai mati


முதலாவது அனைத்துலக  ஔவை தமிழ் இலக்கிய  மாநாடு  மலாயா பல்கலைக்கழகத்தில்  இம்மாதம்   நடைபெறும்

கோலாலம்பூர், பிப் 10 – 12 ஆம் நூற்றாண்டுக்கு முன் தமிழகத்தில் வாழ்ந்து எளிய படைப்புகளை படைத்து காலம் கடந்து இன்னமும் வாழ்ந்து கொண்டிருப்பவர் ஒளவையார் என்றால் அது மிகையில்லை. மனித வாழ்க்கைக்கு மகத்தான தத்துவங்களை எளிய தமிழில் வாரி வழங்கிச் சென்ற சிறந்த பெண் புலவர் என்ற பெருமையும் ஔவை பிராட்டியாருக்கு உண்டு. அப்டிப்பட்ட அந்த புலவரின் பெருமையையும் தமிழுக்கு அவர் ஆற்றிய தொண்டையும் அடுத்த தலைமுறையும் தெரிந்துகொள்ள வேண்டும் என்ற நோக்கதில் முதலாவது அனைத்துலக ஔவை தமில் இலக்கிய மாநாடு இம்மாதம் 25 மற்றும் 26 ஆம் தேதிகளில் மலாயா பல்கலைக்கழக வேந்தர் துங்கு மண்டபத்தில் சிறப்பாக ஏற்பாடு செய்யப்பட்டுள்ளது. அந்த மாநாட்டின் ஏற்பாட்டுக் குழுவின் தலைவரும், சிலாங்கூர் மாநில தமிழ்ப்பள்ளிகளின் முன்னாள் அமைப்பாளருமான கா.முருகன் வணக்கம் மலேசியாவுக்கு இந்த மாநாடு குறித்து விவரங்களை பகிர்ந்து கொண்டார்.

 Tags
confrence

International Avvaiyar

Tamil literature


ஸ்பெய்ன் பொது  பேட்மிண்டன்  பி.வி சிந்து  அரையிறுத்திக்கு  தகுதி

மெட்ரிட் , ஏப் 1 – மெட்ரிட்டில் நடைபெற்றுவரும் ஸ்பெய்ன் பொது பேட்மிண்டன் போட்டியில் இந்தியாவிவின் முன்னணி பேட்மிண்டன் வீராங்கனையான P.V Sindhu அரையிறுதி ஆட்டத்திற்கு தகுதி பெற்றார். அவர் 21 -14 , 21 -17 என்ற புள்ளிகளில் Denmark கின் Mia Blichfeldt டை வீழ்த்தினார். அரையிறுதி ஆட்டத்தில் சிந்து சிங்கப்பூரின் Yeoh Jia Min னுடன் மோதவிருக்கிறார். இதனிடையே ஆண்கள் ஒற்றையர் பிரிவுக்கான காலிறுதியாட்டத்தில் இந்தியாவின் Kidampi Srikanth 18-21, 15-21 என்ற புள்ளிக் கணக்கில் Japan னின் Kenta Nishimoto விடம் தோல்வி கண்டார்.

 Tags
PV sindu

reach Semifinal

Spain open Badminton


சிறுவன்   தனேஷ் நாயர் மரண விவகாரம் சிறார் சட்டம் அலட்சியம்  தொடர்பில்  விசாரணை

ஈப்போ, ஏப் 24 – பாலர் பள்ளியில் சேர்க்கப்பட்ட முதல் நாளன்று சிறுவன் தனேஷ் நாயர் அருகேயுள்ளள நீச்சல் குளத்தில் மரணம் அடைந்த சம்பவம் தொடர்பில் சிறார் சட்டத்தின் அலட்சியம் அல்லது கவனக் குறைவு தொடர்பில் விசாரணை நடத்தப்பட்டு வருவதாக ஈப்போ மாவட்ட போலீஸ் தலைவர் துணைக் கமிஷனர் Yahaya Hassan தெரிவித்துள்ளார். பாலர் பள்ளியில் சேர்த்த தனது மகன் தனேஷ் நாயர் Autism அல்லது மன இறுக்கத்திற்கு உள்ளான சிறுவன் என்று அவனது தாயார் நீல வேணி பாலர் பள்ளி தலைமையாசிரியை மற்றும் அதன் நிர்வாகத்திடம் தெரிவிக்கவில்லையென்பதோடு இது தொடர்பாக அவர் எந்தவொரு கடிதத்தையும் வழங்கவில்லை என்றும் அவர் கூறினார்.

நீரில் மூழ்கியதால் உடலின் உள் உறுப்புக்கள் குறிப்பாக மூளையும் இதர உடல் உறுப்புக்கள் செயல் இழந்ததால் தனேஷ் நாயர் இறந்தான் என அவனது உடலில் மேற்கொள்ளப்பட்ட சவப் பரிசோதனையின் அறிக்கையில் தெரியவந்துள்ளதாக Yahaya Hassan தெரிவித்தார்.

அந்த சிறுவனின் உண்மை நிலை குறித்து தெரிவிக்கப்படாத போதிலும் இரண்டு மணி நேரம் பரிட்சார்த்த அடிப்படையில் அச்சிறுவனை சேர்த்துக்கொள்வதற்கு அவர் அனுமதித்ததோடு சம்பவம் நிகழ்ந்த மறுநாளன்று ஏப்ரல் 18 ஆம் தேதியன்று Kinder Labz தலைமையாசிரியர் சிமோர் போலீஸ் நிலையத்தில் புகார் செய்துள்ளதாகவும் Yahaya Hassan தெரிவித்தார்.

 Tags
Drowned boy's

hw was autistic

mum didn't inform

nursery

say police


“பாக்காத்தான் மலாய்க்காரர்கள் அல்லாதவர்கள் கட்டுப்பாட்டில்; அரசாங்கத்திற்குத் தலைமையேற்க தகுதியில்லை”- ஹடியின் கூற்றை சாடினார் அன்வார்

பாக்காத்தான் மலாய்க்காரர்கள் அல்லாதவர்கள் கட்டுப்பாட்டில் உள்ளது. அதனால் அரசாங்கத்தைத் தலைமையேற்க தகுதியில்லை எனக் கூறியிருக்கும் பாஸ் கட்சியின் தலைவர் டத்தோ ஶ்ரீ ஹடி அவாங்கை பிரதமர் டத்தோ ஶ்ரீ அன்வார் இப்ராஹிம் வன்மையாக சாடினார்.

அரசாங்கம் மேற்கொள்ளும் கொள்கைகள் அடிப்படையில் அதனை மதிப்பீடு செய்ய வேண்டுமே தவிர இன அடிப்படையில் அல்ல என்றார் அன்வார். ஹடி பழைய ஏற்றுக்கொள்ள முடியாத கூற்றை வெளியிடுவதை நிறுத்த வேண்டும்.

பல்லினம் கொண்ட நாடு எனும் நிலையில் இஸ்லாத்தை தற்காக்கும் அதே வேளையில் முஸ்லிம் அல்லாதவர்களின் உரிமைகளையும் பாதுகாக்க வேண்டும் என பாக்காத்தான் ஹராப்பான் தலைவருமான அன்வார் வலியுறுத்தினார்.

அரசாங்கத்தின் எந்த கொள்கையாவது இஸ்லாத்தை கைவிட்டுள்ளதா? மலாய்க்காரர்களுக்கு துரோகம் இழைத்துள்ளதா? அவர்களின் நிலத்தையோ பங்குகளையோ திட்டங்களையோ கொள்ளையடித்துள்ளதா? இதன் அடிப்படையில்தான் தற்போதைய அரசாங்கத்தை மதிப்பீடு செய்ய வேண்டுமே ஒழிய இனவாத அடிப்படையில் அல்ல என இஸ்லாமிய கலை அருங்காட்சியகத்தில் ஓவியக் கண்காட்சியை தொடக்கிவைத்தப் பின் செய்தியாளர்களிடம் அன்வார் கூறினார்.

 Tags
anwar

chides

claiming

control

Hadi

lead

Non-Malay

PH

unfit


சிலாங்கூரின்  அதிரடியில்  திரெங்கானு  வீழ்ந்தது

பெட்டாலிங் ஜெயா , ஏப் 19 – சூப்பர் லீக் காற்பந்து போட்டியில் நேற்றிரவு எம்.பி.பி.ஜே விளையாட்டரங்கில் நடைபெற்ற ஆட்டத்தில் சிலாங்கூ 5 – 1 என்ற கோல் கணக்கில் திரெங்கானு காற்பந்து அணியை வீழ்த்தியது. பயிற்சியாளர் Tan Cheng Hoe தலைமையிலான சிலாங்கூர் குழு இந்த ஆட்டத்தில் எதிர்பார்க்கப்பட்டதை விட எளிதாக திரெங்கானு குழுவை வென்றது. முற்பகுதி ஆட்டத்தில் 3 -0 என்ற கோல் கணக்கில் முன்னணியில் இருந்த சிலாங்கூர் அணி பிற்பகுதி ஆட்டத்தில் மேலும் இரண்டு கோல்களை அடித்து உள்ளூர் ரசிகர்களை மகிழ்ச்சிக் கடலில் ஆழ்த்தியது.

இதனிடையே அலோஸ்டார் டாருல் அமான் விளையாட்டரங்கில் நடைபெற்ற மற்றொரு ஆட்டத்தில் கோலாலம்பூர் சிட்டி காற்பந்து கிளப் 3 -2 என்ற கோல் கணக்கில் கெடா டாருல் ஹமான் அணியை வீழ்த்தியது.

 Tags
Selangor berpesta gol benam

Teregganu 5 -1


சிலாங்கூர் மாநில தேர்தலில் 4 தொகுதி முடிவுகளுக்கு எதிராக  மனு ; PH-BN கூட்டணி திட்டம்

பெட்டாலிங் ஜெயா, ஆக 13 – சிலாங்கூரின் மாநில தேர்தல் முடிவுகளில் டெங்கில், சுங்கை கண்டிஸ், கோம்பாக் செத்தியா மற்றும் தாமான் மேடான் தொகுதிகளின் முடிவுகளுக்கு எதிராக மனு தாக்கல் செய்ய பக்காதான் ஹராப்பான் – தேசிய முன்னணி கூட்டணி திட்டமிட்டுள்ளதாக அமிருட்டின் ஷாரி தெரிவித்துள்ளார்.

மிகவும் குறுகிய பெரும்பாண்மையில் அந்த 4 தொகுதிகளிலும் பெரிக்காதான் நேஷனல் கூட்டணியிடம் பக்காதான் ஹராப்பான் – தேசிய முன்னணி கூட்டணி தோல்வி கண்டது.

டெங்கிகிலில் 407 ஓட்டுகள் வித்தியாசத்திலும், சுங்கை கண்டிஷில் 167 வாக்குகள் வித்தியாசத்திலும், கோம்பாக் செத்தியா மற்றும் தாமான் மேடான் ஆகிய தொகுதிகளில் முறையே 58, 30 வாக்குகள் வித்தியாசத்திலும் பெரிக்காதான் நேஷனல் வென்றிருக்கிறது என சிலாங்கூர் பாக்காத்தான் ஹராப்பான் தலைவருமான அமிருடின் ஷாரி கூறியுள்ளார்.

குறுகிய பெரும்பான்மையில் தோல்வி என்ற காரணத்தை தவிர்த்து இன்னும் சில காரணங்களாலும் தேர்தல் முடிவுக்கு எதிராக மனு தாக்கல் செய்யவிருப்பதாகவும் அமிருடின் தெரிவித்துள்ளார்.

அதில், சுங்கை கண்டிஸ் தொகுதியில் திரும்ப செலுத்தப்படாத வாக்குச் சீட்டுகள் விவகாரமும் ஒரு காரணம் என அவர் கூறினார்.

எங்கள் கூட்டணியின் வழக்கறிஞர்கள் இந்த விவகாரங்களை ஆராய்ந்த பின்னர் முடிவெடுக்கப்படும் என செய்தியாளர் சந்திப்பில் அவர் இவ்விவரங்களை வெளியிட்டார்.

 Tags
Amirudin

Harapan-BN considering filing petitions

over 4 seats


புக்கிட் திங்கி, ஜண்டா பய்க்  பகுதிகளில் திடீர் வெள்ளம்

குவந்தான், பிப் 13 – கனமழையைத் தொடர்ந்து, நேற்று மாலை பகாங், பெந்தோங் பகுதியில் உள்ள Bukit Tinggi, Janda Baik ஆகிய பகுதிகளில் திடீர் வெள்ளம் ஏற்பட்டது.

அதன் தொடர்பான காணொளிகள் சமூக வலைத்தளங்களில் அதிகம் பகிரப்பட்டன.

அந்த காணொளிகளின் வாயிலாக, வெள்ளத்தில் அக்கப்பட்டுக் கொள்ளாமல் இருக்க , மக்கள் தங்களது கார்களை காப்பாற்றுவதைக் காண முடிந்தது.

அத்துடன் வெள்ள நீர், மேட்டுப் பகுதியியிலிருந்து, பெருக்கெடுத்து தாழ்வானப் பகுதிக்கு வழிந்தோடுவதையும் அந்த காணொளியில் காண முடிந்தது.

இவ்வேளையில் , நேற்று பின்னேரம் பாதிக்கப்பட்ட பகுதிகளில் வெள்ள நீர் வடிந்திருப்பதோடு, மக்கள் துப்புறவு பணியில் ஈடுபடத் தொடங்கியதாக, பெந்தோங் பொது தற்காப்பு படையின் அதிகாரி தெரிவித்தார்.

 Tags
Bukit Tinggi

Flash floods

Janda Baik

was hit by


சபாவிலிருந்து    விமானத்தின் மூலம்    கடத்திவரப்பட்ட  15 பேர் கைது

கோலாலம்பூர், மார்ச் 26 – சபாவிலிருந்து விமானத்தின் மூலம் மேற்கு மலேசியாவிற்கு சட்டவிரோத பிலிப்பின்ஸ் குடியேறிகளை கடத்தும் கும்பலின் முயற்சி முறியடிக்கப்பட்டது. கோலாலம்பூர், ஜோகூர் மற்றும் Tawau வில் 15 பேர் கைது செய்யப்பட்டதாக உள்துறை அமைச்சின் தலைமை செயலாளர் Ruji Ubi தெரிவித்தார். மூன்று மாதங்களுக்கு முன் கைது செய்யப்பட்ட பிலிப்பின்ஸ் பிரஜையிடமிருந்து பெறப்பட்ட தகவலின் அடிப்படையில் தேசிய பதிவுத்துறை, மற்றும் எம்.ஏ.சி.சி மேற்கொண்ட நடவடிக்கைகள் மூலம் அந்த சட்டவிரோத குடியேறிகள் கைது செய்யப்பட்டனர். இதன் தொடர்பில் விசாரணைக்கு உதவுவதற்காக Tawau குடிநுழைவுத்துறையின் ஐந்து அதிகாரிகளும் தடுத்து வைக்கப்பட்டனர்.

 Tags
by air

Foiled

from Sabah

People Smuggling


பிவி சிந்துவின் புதிய பயிற்றுனராக ஹபீஸ் ஹஷிம் நியமனம்

கோலாலம்பூர், ஜூலை 19 – ரியோ ஒலிம்பிக்கில் வெள்ளி பதக்கத்தையும், தோக்கியோ ஒலிம்பிக் போட்டியில் வெண்கலப் பதக்கத்தையும் வென்ற பூப்பந்து வீராங்கனை பிவி சிந்து, மலேசியாவின் முன்னாள் பூப்பந்து வீரர் ஹபீஸ் ஹஷிமை தனது புதிய பயிற்றுனராக அறிவித்துள்ளார்.

அதனை அவர் தனது சமூக ஊடகம் வாயிலாக வெளிப்படுத்தினார்.

நீண்ட நடைமுறைக்கு பின்னர், ஹபீஸ் ஹஷிமை எனது பயிற்றுனராக அறிவிக்கிறேன் என குறிப்பிட்டுள்ள பிவி சிந்து, அந்த பதிவுடன் அவரது புகைப்படத்தையும் இணைத்துள்ளார்.

ஒரு பயிற்றுனருக்கு இருக்க வேண்டிய அனைத்து பண்புகளையும் ஹபீஸ் ஹஷிம் கொண்டுள்ளார். 2003-ஆம் ஆண்டின் முன்னாள் ஆல் இங்கிலாந்து சாம்பியனான ஹபீஸ் நேர்மறையான சக்தியை தமக்கு வழங்குவார் எனவும் பிவி சிந்து நம்பிக்கை தெரிவித்துள்ளார்.

 Tags
appointed as PV Sindhu's new instructor

Hafiz Hashim


தேவாலயத்தில்   தாக்குதல்  ; எழுவர்  கொல்லப்பட்டனர்

ஹம்பர்க், மார்ச் 8 – ஜெர்மனியில் தேவாலயத்தில் நடத்தப்பட்ட துப்பாக்கிக் சூடு தாக்குதலில் எழுவர் கொல்லப்பட்டனர். ஜெர்மனின் வடக்கே Humberg நகரிலுள்ள Jehovah’s Witness தேவாலயத்தில் நடத்தப்பட்ட அந்த தாக்குதலில் எண்மர் காயம் அடைந்தனர். மலேசிய நேரப்படி அதிகாலை 2 மணியளவில் அந்த தாக்குதலை நடத்திய சந்தேகப் பேர்வழி அங்கிருந்து தப்பியோடிவிட்டதாக போலீசார் தெரிவித்தனர். இச்சம்பவம் நடைபெறுவதற்கு முன்னதாககே அது குறித்து அடையாளம் தெரியாத ஆடவன் ஒருவன் தொலைபேசி வாயிலாக எச்சரிக்கை விடுத்திருந்ததாக தகவல்கள் வெளியாகின.

 Tags
7 lives

claimed

Shooting at the church


LPT 1 நெடுஞ்சாலையில் இரு லோரிகள் விபத்து ; கேசவமூர்த்தி பலத்த காயங்களுக்கு இலக்கானார்

LPT 1 நெடுஞ்சாலையில், தலைநகரை நோக்கி வரும் பாதையில், இரு லோரிகளை உட்படுத்திய விபத்தில், லோரி ஓட்டுனரான 54 வயது எஸ். கேசவமூர்த்தி பலத்த காயங்களுக்கு இலக்கானார்.

நேற்று அதிகாலை மணி 6.30 வாக்கில், மணலை ஏற்றிருந்த லோரியும், கட்டுமானப் பொருட்களை ஏற்றியிருந்த லோரியும் விபத்துக்குள்ளானதை, மாரான் போலீஸ் தலைவர் டெபுடி சுப்ரிடெண்டன் நோர்ஜம்ரி அப்துல் ரஹ்மான் உறுதிப்படுத்தினார்.

குவந்தானை நோக்கி பயணமான லோரி ஒன்றின் டயர் திடீரென வெடித்ததால், அது கட்டுப்பாட்டை இழந்து வலது சாலையில் புகுந்தது.

அந்த லோரியின் பின்னால் பயணித்த மற்றொரு லோரி, தவிர்க்க முடியாமல் டயர் வெடித்த லோரியின் பின்னால் மோதி விபத்துக்குள்ளானது.

அதனால், அவ்விரு லோரிகளும், கோலாலம்பூரை நோக்கி வரும் எதிர்சாலையில் குடைச்சாய்ததாக கூறப்படுகிறது.

அவ்விபத்தில் பலத்த காயங்களுக்கு இலக்கான, கேசவமூர்த்தி மருத்துவமனைக்கு கொண்டு செல்லப்பட்ட வேளை ; மற்றொரு லோரி ஓட்டுனர் காயம் எதுவும் இன்றி உயிர் தப்பினார்.

அவ்விபத்தால், மாலை மணி நான்கு வரையில், போக்குவரத்தில் இடையூறு ஏற்பட்டதாக கூறப்படுகிறது.


சனுசி மீது  நாளை  குற்றஞ்சாட்டு

கோலாலம்பூர், ஜூலை 17 – இனம் , சமயம் மற்றும் ஆட்சியாளர் என்ற மூன்று விவகாரங்கள் தொடர்பான விவகாரங்களில் கருத்துரைத்தது தொடர்பில் கெடா பராமரிப்பு அரசாங்கத்தின் மந்திரிபெசார் டத்தோஸ்ரீ முகமட் சனுசி முகமட் நோர் மீது நாளை குற்றஞ்சாட்டப்படவுள்ளது. நாளை காலை சனுசிக்கு எதிராக இரண்டு வெவ்வேறு செஷன்ஸ் நீதிமன்றங்களில் குற்றச்சாட்டு கொண்டு வரப்படவிருப்பதாக நீதித்துறையின் e-filing என்ற மின்னணுக் கோப்பிடல் முறையின் மூலம் தெரியவருகிறது. நீதிபதி Nor Rajiah Mat Zin மற்றும் நீதிபதி Osman Affendi Mohd Shalleh ஆகியோர் முன்னிலையில் நாளை காலை 9 மணியளவில் சனுசிக்கு எதிராக குற்றஞ்சாட்டப்படவிருக்கிறது. சிலாங்கூர் மந்திரிபுசாராக டத்தோஸ்ரீ அமிருடின் ஷாரியை நியமித்தது தொடர்பில் சிலாங்கூர் சுல்தான் ஷராபுடின் இட்ரிஸ் ஷா தவறு புரிந்துவிட்டதாக முகமட் சனுசி பேசியதைத் தொடர்ந்து அவர் போலீஸ் விசாரணைக்கு உள்ளானார்.

 Tags
Sanusi

to be charged

tomorrow


மூன்று வாகனங்களை உட்படுத்திய விபத்து; ஆடவர் பலி

மெர்சிங், அக்டோபர் 2 – ஜாலான் ஜெமாலுவாங்கிலுள்ள, ILP – மெர்சிங் தொழிற்பயிற்சி கழகத்திற்கு அருகே, மூன்று வாகனங்களை உட்படுத்திய விபத்தில், ஆடவர் ஒருவர் உயிரிழந்த வேளை; மற்றொருவர் படுகாயமடைந்தார்.

நேற்று காலை மணி 10.33 வாக்கில், அவ்விபத்து குறித்து அவசர அழைப்பு கிடைத்ததை, மெர்சிங் தீயணைப்பு மீட்புப் படை நடவடிக்கை பிரிவு மூத்த அதிகாரி முஹமட் இஸ்மாயில் உறுதிப்படுத்தினார்.

புரோடுவா மைவி கார், நிசான் தியானா கார் ஆகியவற்றுடன் செம்பனை பழங்களை ஏற்றியிருந்த வோல்வோ ரக லோரி ஒன்றும் விபத்துக்குள்ளானது.

மைவி காரிலிருந்து வெளியே வர முடியாமல் சிக்கிக் கொண்டிருந்த 44 வயது முஹமட் சுபியான் அப்துல் ரசிட்டை தீயணைப்பு மீட்புப் படை வீரர்கள் மீட்ட வேளை ; அவர் சம்பவ இடத்திலேயே உயிரிழந்ததை பின்னர் மருத்துவ அதிகாரிகள் உறுதிப்படுத்தினர்.

லோரி ஓட்டுனருக்கு சிராப்பு காயங்கள் ஏற்பட்ட வேளை ; நிசான் தியானா கார் ஓட்டுனருக்கும், அதில் பயணித்த மற்றொரு நபருக்கும் காயம் எதுவும் ஏற்படவில்லை.

 Tags
dalam nahas tiga kenderaan

Lelaki maut


ஜோ லோவிற்கு குவைத் நீதிமன்றம்  10 ஆண்டுகள்  சிறைத் தண்டனையை விதித்தது

கோலாலம்பூர், மார்ச் 29 – குவைத் நீதிமன்றம், தேடப்பட்டு வரும் தொழிலதிபர் ஜோ லோவிற்கு ( Jho Low ), கள்ளப் பண மாற்றம் தொடர்பான குற்றத்திற்காக , 10 ஆண்டுகள் சிறைத் தண்டனையை விதித்திருக்கிறது.

தனது பங்காளியுடன் சேர்ந்து ஷேக் ( Sheikh) எனும் ஓர் ஆடவருக்கும், இரு வெளிநாட்டு ஆடவர்களுக்கும் 10 ஆண்டுகள் சிறைத் தண்டனை விதிக்கப்பட்டிருப்பதாக , குவைத்தின் Al – Qabas எனும் நாளேடு செய்தி வெளியிட்டிருந்தது.

அந்த செய்தியின் படி, மலேசிய நாட்டின் நிதியை உட்படுத்திய கள்ளப் பண மாற்றம் தொடர்பில் அவர்களுக்கு அந்த தண்டனை விதிக்கப்பட்டதாக கூறப்பட்டது. அதோடு தண்டிக்கப்பட்ட அந்த 2 வெளிநாட்டவர்களில் ஒருவர் ஜொ லோவும் எனவும் பெயர் குறிப்பிட்டுள்ளது.

இதனிடையே, மலேசிய நிதி என அந்த ஊடகம் குறிப்பிடப்பட்டிருப்பது 1MDB நிதியே என Sarawak Report அதன் ஊடக அகப்பக்கத்தில் தெரிவித்திருக்கிறது.

 Tags
A Kuwait court

in prison

jho low

sentenced

to 10 years


மரண தண்டனைக்கு மாறாக  புதிய தண்டணை  மனிதாபிமானதாக இல்லை   – சுஹாக்காம்  சாடல்

கோலாலம்பூர், மார்ச் 30 – கூடியபட்ச மரண தண்டணைக்கு பதிலாக மாற்று தண்டணைக்கான அரசாங்கத்தின் புதிய கொள்கை மனிதாபிமானதாக இல்லையென சுஹாக்காம் ஆணையர் ரகுநாத் கேசவன் தெரிவித்தார். மரண தண்டனைக்கு பதிலாக ஆயுள் தண்டனை கொடுக்கலாம் என்ற பரிந்துரையை விட 30 அல்லது 40 ஆண்டுகள்வரை சிறைத் தண்டனை கொடுப்பது நன்றாக இருக்கும். இதன் மூலம் ஒருவர் திருந்துவதற்கான வாய்ப்பை பெறமுடியும் என ரகுநாத் கேசவன் கூறினார். குற்றவாளி ஒருவருக்கு ஆயுள் காலம் முழுவதும் தண்டனை வழங்கப்பட்டால் சம்பந்தப்பட்ட குற்றவாளி வெளியுலகிற்கு வருவதற்கோ அல்லது தங்களை திருத்திக்கொள்வதற்கோ வாய்ப்பு கிடைக்காமல் போய்விடும் என அவர் சுட்டிக்காட்டினார்.

 Tags
30 years

imprisonment

or death penalty


பாக்கிஸ்தானிலிருந்து இறக்குமதி செய்யப்பட்ட ஆறு லட்சம் ரிங்கிட் மதிப்பிலான, 18 டன் ‘ஜெலட்டின்’ பறிமுதல்

சிலாங்கூர், கிள்ளான் துறைமுகத்திலிருந்து, ஆறு லட்சம் ரிங்கிட்டுக்கும் கூடுதல் மதிப்புடைய, 18 டன் ஜெலட்டின் பறிமுதல் செய்யப்பட்டது.

பாக்கிஸ்தானிலிருந்து இறக்குமதி செய்யப்பட்ட அந்த உணவு மூலப்பொருள், சுகாதார நிபந்தனைகளை பின்பற்றவில்லை என்பதோடு, முறையான இறக்குமதி அனுமதியையும் பெறாததால் பறிமுதல் செய்யப்பட்டது.

கடந்த வெள்ளிக்கிழமை, காலை மணி 11.30 வாக்கில், Maqis – மலேசிய சோதனை மற்றும் தனிமைப்படுத்தும் பிரிவும் அதிகாரிகள் மேற்கொண்ட சோதனையின் வாயிலாக அவை பறிமுதல் செய்யப்பட்டன.

ஜெலட்டின் நிரப்பப்பட்ட கொள்கலன், மே 26-ஆம் தேதி கிள்ளான் துறைமுகம் வந்தடைந்த வேளை ; கிள்ளான் பள்ளத்தாக்கில் செயல்படும், உணவுப் பொருட்களை தயாரிக்கும் நிறுவனம் ஒன்று அதனை தருவித்தது தொடக்க கட்ட விசாரணையில் தெரிய வந்துள்ளது.

உணவை பதப்படுத்தும் தொழில்துறையில், ஜெலட்டின் அதிகம் பயன்படுத்தப்படுகிறது.

இறக்குமதி விதிமுறைகளை மீறிய குற்றம் நிரூபிக்கப்பட்டால், ஒரு லட்சம் ரிங்கிட்டிற்கு மேற்போகாத அபராதம் அல்லது ஆறு மாதங்கள் வரையிலான சிறைத் தண்டனை அல்லது இரண்டுமே விதிக்கப்படலாம்.

 Tags
gelatin Pakistan

lebih RM600000

Rampas 18 tan


தங்கும் விடுதியின் 14-வது மாடியிலிருந்து கீழே விழுந்த சிறுவன் உயிரிழந்தான்

சபா, கோத்தா கின்பாலுவிலுள்ள, தங்கும் விடுதி ஒன்றின், 14-வது மாடியின் ஜன்னல் வழியே தவறி கீழே விழுந்த 12 வயது சிறுவன் சம்பவ இடத்திலேயே உயிரிழந்தான்.

அச்சம்பவம் இன்று அதிகாலை மணி 6.30 வாக்கில் நிகழ்ந்தது.

அவச அழைப்பை தொடர்ந்து, சம்பவ இடத்திற்கு விரைந்த தீயணைப்பு மீட்புப் படை உறுப்பினர்கள், தங்கும் விடுதியின் நான்காவது மாடியிலுள்ள தாழ்வாரம் பகுதியிலிருந்து அச்சிறுவனின் உடலை மீட்டு கீழே கொண்டு வந்தனர்.

எனினும், அச்சிறுவன் உயிரிழந்து விட்டதை பின்னர் மருத்துவ அதிகாரிகள் உறுதிப்படுத்தினர்.

 Tags
after falling from

the 14th floor

The boy died